Kendeeza ku ba Minisita bo, Pulofeesa Ddumba awabudde Museveni - Watchdog Uganda\nKendeeza ku ba Minisita bo, Pulofeesa Ddumba awabudde Museveni\nEYALI amyuka akulira yunivasite ye Makerere Pulofeesa John Ddumba Ssentamu awabudde Pulezidenti Yoweri Kaguta Museveni okulowooza ennyo ku ky’okukendeeza ku muwendo gwa ba Minisita saako n’ababaka ba palimenti bagamba nti bano basasanyizibwako omusimbi mungi mu misaala saako ne nsako zaabwe.\nPulofeesa Ddumba agamba nti ensimbi ezisasanyizibwa ku ba Minisita abasoba mu 80 saako n’ababaka mu palimenti abasoba mu 400 mpitirivu nnyo eziyinza okukozesebwa okuyamba ku bantu ba bulijjo naddala abavubuka okufuna emirimu, ate era ne n’amaSsaza agakikirirwa Ababaka mu Palimenti nago agamba gakendezebweko, nga kwotadde zi Munisipaari ne Town council ezimu zijjibwewo.\nOkwogera bino yabadde ku mukolo ogw’ategekeddwa Yunivasite ye Nkumba okusobozesa abantu abalina obukugu obwenjawulo okuweebwa omwagaanya okw’ogerako n’abayizi abagenda okufula yunivasite eno ogwe 19 nga bwe balindirira amatikkira gaabwe ag’omulundi ogwa 21 agagenda okubaawo nga 27 omwezi guno.\n“Kisoboka kitya minisitule 1 bweti okulonderwamu ba Minisita 5 bonna baaki ? ekyo kiba tekitegerekeka kuba baba bangi ogenda okwekanga nga batwala omusimbi mungi nnyo ogwandibadde guyamba abantu ba wansi nabo ne bagabana ku keeki ye Ggwanga.\nBw’otebereza omuwendo gw’ababaka gwe tulina mu ggwanga nga nabalala bakikirira obutundu butono nnyo tolema kwewuunya kiki kye tuliko mu Uganda, kyokka abo bonna nga basasanyizibwako omusimbi mungi mu misaala ne nsako zaabwe, kyokka nga ne kye bayamba omuntu wa bulijjo kizibu okulaba.\nKale twagala okutegeeza mukadde waffe Pulezidenti era nga tumuwabula atunule nnyo mu nsonga y’okukendeeza omuwendo gw’abanaffe bano, kubanga ate balungi basobola n’okutekebwa mu bifo ebilala era ne bayamba nnyo eGgwanga okutambula”.Ddumba bwe yategezezza.\nYayongeddeko nti abaana bangi abayivu bavudde mu Uganda ne bagenda mu nsi z’ebweru okukuba ekyeyo, nagamba nti era bafuniddeyo ebizibu bingi nnyo, kyokka nga ekibatwala bbula ly’amirimu songa bwe baba nga bafunye emirimu wano basobolera ddala okukola nga bali mu ddembe ate nga beyagalira mu nsi yaabwe.\n“Ensimbi ezo singa tuzisasanyiza mu kutandikawo amakolero nga gavunanyizibwako Gavumenti era nga yevunanyizibwa n’okusasula emisaala kijja kuba kirungi nnyo, kuba tujja kuba tuwonye abaana baffe abayivu okugenda ebweru okukola emirimu gye bayisibwamu amaaso omuli okuyonja zi kabuyonjo z’abazungu, okukola obw’ayaya n’okufuuka abakuumi kye bateyagalira.\nUganda kati elina Disitulikiti 127 nga zino zikikirirwa ababaka 450.\nUG Records makes grand return, to unveil ‘fresh talents’\nArcade owners vow to continue charging toilet fees


Bukedde Online - Kipsiro aleese zaabu n'assaawo likodi\nCranes emaliridde okuggyamu Mauritania\nCranes erumbye Mauritania ng'erimu ebituli\nMUNNAYUGANDA Moses Kipsiro, yamazeewo ejjoogo lya Bannakenya mu misinde emiwanvu mu mizannyo gya Commonwealth egiyindira e Glasgow ekya Scotland, bwe yawangudde egya mmita 10,000, n’asitukira mu mudaali ogwa zaabu.\nBya NORMAN KATENDE,\nEmidaali gya Uganda:\n1. Kipsiro (zaabu, mmita 10,000)\n2. Nanyondo (kikomo, mmita 800)\n3. Kiplimo (kikomo, marathon)\n4. Sekabembe (kikomo, bikonde)\n5. Fazil Kaggwa (kikomo, bikonde)\nNanyondo ng'attunka n'abaddusi abalala.\nKipsiro yakoze ekyafaayo kubanga ye muddusi asoose okweddiza omudaali gwa zaabu mu misinde gino bukya mizannyo gino gitandika kuzannyibwa mu 1930.\n1 Eunice Sam (KEN) 2:00.31\n2 Lynsey Sharp (SCO) 2:01.34\n3 Nanyondo (UGA) 2 : 01.38\nWINNIE Nanyondo yawangudde omudaali gwe ogusooka ku mutindo gw'ensi yonna oluvannyuma lw'okumalira mu kifo ekyokubiri mu misinde gya mmita 800 (okwetooloola ekisaawe emirundi ebiri).\nNanyondo tekyamubeeredde kyangu okuwangula omudaali guno, olw'abaddusi banne okugezaako okumutega ng'adduka.\nNannyondo ng'ajaguza olw'obuwanguzi\nWano Munnakenya Eunize Sum eyawangudde embiro zino we yamuddidde mu maaso ate ye Lynsey Sharp owa Scotland ne Jessica Judd ne Jennifer Meadows aba Bungereza ne bamudda ebbali nga tasobola kuvaayo oba okwenyiga mu maaso.\nKyokka oluvannyuma yasobodde okuvaayo gye yabadde asindiikiriziddwa n'adda mu maaso n'akwata ekyokusatu.\nMunnayuganda Ronald Musagala (ku kkono) yadduse fayinolo za mmita 1500. Wano yabadde attunka ku semi ezaamuyisizzaawo okutuuka ku fayinolo.\n“Obuwanguzi buno bwe ndudde nga nsaba Mukama, guno omwaka gwange,” Nanyondo bwe yategeezezza oluvannyuma lw'okuwangula omudaali.\nYe omutendesi Benjamin Longiross yagambye, “Akyali mwana muto ate tanneetaba mu misinde mingi.\nNnina essuubi nti ajja kuwangula emidaali emirala mingi bw'anaagenda mu maaso ng'atendekebwa bulungi.\nKipsiro aleese zaabu n''assaawo likodi\nPulezidenti asasudde omusaala gwa Micho gwa myezi 3\nPoliisi teremesa abantu okwaniriza Kiprotich\nEnkuba etandise yiga engeri gy'onoosima ekidiba okwerinda ekyeya\nKy'ekiseera okutandika okulembeka amazzi g'okufukirira


Bukedde Online - Kkooti y’ekyalo ekendeezezza emisango egigenda mu kkooti y’amateeka e Buwama\nKkooti y’ekyalo ekendeezezza emisango egigenda mu kkooti y’amateeka e Buwama\nAbaakwatibwa ku gw'okutta Kirumira beemulugunya...\nOmujaasi eyakuba amasasi mu bantu yeewozezzaako...\nAdded 13th March 2019\nMatovu agambye nti ekigendererwa kya kkooti y’ekyalo kugatta bantu n’okumalawo entalo naddala mu bantu ab’omuliraano n’okukendeeza ku bumenyi bw’amateeka mu kitundu nga bawa abazzi b’emisango ebibonerezo eby’enjawulo naddala ebigasa ekitundu ng’okulima enguudo.\nSsentebe Matovu (ku kkono) ng'asalira omutuuze omusango mu kkooti y'ekyalo.\nSsentebe w’ekyalo Mbizzinnya mu ggombolola y’e Buwama mu Mpigi, Hussein Matovu ng’ali wamu n’akakiiko ke n’abatuuze batandise okutuula mu misango gy’abatuuze baabwe egy’enjawulo ekikendeezezza obungi bw’emisango egibadde gigenda mu kkooti ento ey’e Buwama.\nKkooti eno etuula omulundi gumu mu wiiki ku kitaawuluzi kya LC e Mbizzinnya era nga yeetabwamu abakulembeze b’ebyokwerinda okuli ne poliisi.\nSsentebe n’akakiiko ke basala omusango oluvannyuma lw’okwekenneenya obujulizi obuleeteddwa omuwaabi n’omuwawaabirwa era ng’emisango egisoba mu 19 gye gyakasalibwa abasingiddwa ne baweebwa ebibonerezo eby’enjawulo.\nKuliko egy’obubbi, okulwana, egy’engassi n’emirala nga kino kikendeezezza ku bungi bw’emisango egibadde giyitiridde mu kkooti y’amateeka ento e Buwama.\nAkulira poliisi y’e Buwama, Gatabi Natumanya ategeezezza nti okuva kkooti y’ekyalo kino bwe yatandika omuwendo gw’abantu abawaaba ku poliisi y’e Buwama gukendedde naddala emisango nga egy’okulwana, enkaayana z’ebibanja n’ebirala n’asaba LC endala okukoppa ab’e Mbizzinnya.\nkkooti ento ey’e Buwama,\nSheikh abadde atiisatiisa abantu ne Jacket y'amagye bamukutte n'atuuyanira mu kaduukulu\nPoliisi eridde matereke ne bannabyabufuzi abeetisse omulambo gw’omusajja eyafiiridde mu kaduukulu kaayo\nKanyankole akkirizza mu kkooti okutta omuntu\nKanyankole akoze olukalala lwa boofiisa ba poliisi bwe battanga abantu\nEyakwatiddwa ku nvuba embi basanze atugiddwa


Mathias Mpuuga; Ababaka ba NUP abanelema okuzzaayo sente obukadde 40 baakubonerezebwa - Watchdog Uganda\nAkulira oludda oluvuganya mu Palimenti Mathias Mpuuga Nsamba\nABABAKA B’ekibiina kya National Unity Platform NUP abakyesisiggirizza okuzaayo ensimbi obukadde 40 ez’abawebwa wiiki ewedde ne kigendererwa ekitategerekeka boolekedde okutwalibwa mu kakiiko k’ekibiina akakwasisa empisa babonerezebwe nga amateeka g’ekibiina bwe gagamba.\nKino kiddiridde amaloboozi okuva mu babaka nga bagamba nti kikafuuwe tebagenda kuzzayo nsimbi zino, nga bagamba nti n’abamu kubo batandika dda okuzikozesa emirimu egy’enjawulo mu bitundu gye bakiikirira.\nWabula akulira oludda oluwabula Gavumenti mu Palimenti Mathias Mpuuga Nsamba yategezezza nti ekilagiro ky’okuzaayo sente kwabadde kusalawo kwa kibiina nga omubaka wa NUP atazizeeyo wakutwalibwa mu kakiiko ke kibiina akakwasisa empisa abonerezebwe.\nMpuuga yategezezza nti ddala kituufu abamu ku babaka baabwe abasoba mu 40 baakwata sente zino zaagamba nti tezaali mu makubo matuufu nti kubanga ensimbi abababaka ze bafuna zimanyiddwa mu mateeka nga talaba nsonga lwaki ate bakkira ezitali mu mateeka ne babakana n’okuzivaabira.\nEnsonda mu kibiina kya NUP zilaga nti ababaka abasinga abaafuna ensimbi zino ssi betegefu kuzizaayo, nga bagamba nti ne zebateeka mu mirimu gye kibiina nyingi nga tebalaba nsonga lwaki abakulu babakaka okuzizzaayo.\nSsenkaggale we kibiina kya NUP Robert Kyagulanyi Sentamu ku ntandikwa ya wiiki eno yayisa ekiragiro eri buli Mubaka wa NUP okuzzayo ensimbi ezaali zimuwereddwa obukadde 40 nga baziyisa mu offiisi y’akulira oludda oluvuganya kyokka n’okutuusa kati teri mubaka yaatodde yadde 100 okukizaayo.


Omusinga akkiriziddwa okugenda okuziika nnyina - Watchdog Uganda\nKKOOTI ewozesa emisango gya ba kalintalo mu Ggwanga kyaddaaki ekkirizza Omusinga wa Rwenziruru Charles Weasley Mumbere okugenda okuziika Nnyina Christine Biira eyafa gye buvuddeko.\nKino kidiride omusinga okutwala okusaba kwe mu kooti nga ayagala emukkirize afulumeko Kampala ne Wakiso gye yali yalagirwa obutasala kusukka, asobole okugenda mu Disitulikiti ye Kasese okwetaba mu kuziika Nnyina eyafa gye buvuddeko.\nOno akkiriziddwa era nalagira amaleyo ennaku 14 zokka nga akungubagira nnyina, kyokka naaganibwa okwetaba mu kukuba olukungaana lwonna omuyinza okuva ebigambo ebikuma omuliro mu bantu.\nOluvanyuma lw’okufuna olukusa Mumbere alabise nga musanyufu agambye nti, asanyukidde ensalawo y’omulamuzi okumukkiriza okugenda e Kasese aziike mu maama we, era ne yeebaza abantu bonna abamuyambye nsaba Katonda okuwa nnyina ekiwummulo ekyemirembe.\nNnyina wa Mumbere yafa ku lw’okubiri ku makya mu ddwaliro lya Kirembe Mines Hospital ku myaka 85 era nga ajja kuziikibwa wiik ejja ku lw’okubiri.\nOno era ye nnyina wa Minisita omubeezi ow’ebyobulimi Christopher Kibazanga.\nKinajjukirwa nti Mumbere yali yagaanibwa okufuluma Kampala ne Wakiso, nga obuzibu bwava kukuba nti akyalina emisango gy’avunanibwa egy’obutemu bwe yali nga akyali Omusinga wa Rwenziruru


Bukedde Online - Amagye gagoba abantu 2,000 ku ttaka e Masaka\nAbadde asuula omwana we mu kabuyonjo awonye...\nNyanzi agaanyi okuyingira akaguli ne bamutabukira...\nABATUUZE abasoba mu 2,000 ku byalo okuli Mutemante ne Mumpa mu disitulikiti y’e Masaka bali mu kusattira oluvannyuma lw’amagye aga UPDF agaateekebwawo Pulezidenti okulwanyisa envuba embi okuyisa ekiragiro okwamuka ku byalo bino bunnambiro.\nKimuli (ku kkono) ng’ayogera eri abatuuze.\nEkiragiro kino ekitali mu buwandiike kyabaweereddwa amagye mu lukuhhaana lwe baakubye nga lugendereddwaamu okulwanyisa envuba embi ku myalo egisangibwa ku byalo bino.\nBaaweereddwa ennaku ttaano zokka okwamuka ebyalo bino ebisangibwa mu ggombolola y’e Buwunga.\nMu kiseera kino abatuuze basobeddwa awaka ne mu kibira nga bagamba nti tebalina we balaga.\nBino olwagudde mu matu g’abakulembeze ba disitulikiti ne babiteekamu engatto ne boolekera emyalo gino okusala amagezi.\nSsentebe w’eggombolola y’e Buwunga, Francis Kimuli n’abakulembeze abalala baasoose kukuba lukuhhaana abatuuze ne bategeeza nti, ku myalo gino kwe bakulidde era bwe babalagira okusenguka tebamanyi gye bagenda kudda.\nBongeddeko nti ng’oggyeeko eky’okuba nga bakulidde ku myalo gino era babadde we baddukanyiza emirimu gyabwe omuli obuvubi, obulimi, obulunzi n’ebirala bingi.\nBaagasseeko nti basula bakukunadde olw’okutya nti amagye essaawa yonna gabazingako olw’ennaku ze baabawadde nga zoolekedde okuggwaayo.\nSsentebe w’omwalo gw’e Mutemante, David Nsangani agambye nti bali mu kattu n’obunkenke obutagambika nga n’abatuuze be abamu tebalina bwe bayinza kuva ku myalo gino, olw’obuzibu bw’entambula nga balina kuyita ku mazzi nga bakozesa maato.\nBaasabye Pulezidenti okuvaayo okubannyonnyola ensonga ebagobagannya ya ng'abagwira nga n’ebyalo kwe bagobaganyizibwa kwe bakulidde.\nWabula ssentebe Francis Kimuli asabye Gavumenti okuwola abavubi ensimbi ezigula obutimba obutuukana n’omutindo mu kuvuba kigiyambe mu kulwanyisa envuba embi mu kifo ky’okugobaganya abatuuze ku myalo gyabwe.\nKimuli era yayambalidde bannamagye abaaweebwa obuvunaanyizibwa bw’okulwanyisa envuba embi nti bavudde ku mulamwa ogwabaleesa ne badda mu kugobaganya abantu ku byalo byabwe ky’agambye nti kikyamu.


Bukedde Online - Kasule Lumumba; Ssenkaggale wa NRM yali waakubeera mubiikira!\nOLUBIRI OLUSINGA OBUNENE MU NSI; Abantu 11...\nOlugero olugamba nti, ‘Emmese bw’ewangaala erwa ddaaki n’erya ku ddiba lya kkapa’, lutuukira bulungi ku Justine Kasule Lumumba, eyasikira John Patrick Amama Mbabazi ku bwassaabawandiisi bwa NRM.\nKasule amanyiddwa nga “Yellow Girl w’e Bugiri,” era mu February bwe yali akola embaga e Bugiri, okwekulisa okuwangula ekifo kino, Abasoga baali beewuunya engeri omukazi eyali ow’okubeera omubiikira gy’ayinza okuba ng’alinnyerinnye amadaala, nga kati bwe kataligirya ayinza okufuuka omumyuka wa Pulezidenti!\nOkusinziira ku ssemateeka wa NRM, ssaabawandiisi talina kubeera na mulimu mulala , ekitegeeza nti ekifo ky’omubaka wa Bugiri omukazi kikyali kyereere. Obulamu bwa Kasule butambulidde mu bulumi, essanyu n’okunyumirwa.\nLumumba n’Omubiikira ku kigo ky’e Kamuli .\nYe muwala w’omwami n’omukyala Kalooli Kasule ow’e Buwolya mu ggombolola y’e Budhaya mu Bugiri.\nMuze Kasule yali “mulinnyabiswa” (munnabyabufuzi) era okuva mu 1987, yali ssentebe wa LC3 ow’e Muterere okutuusa lwe yafa mu 2005, ekitegeeza nti Lumumba ebyobufuzi yayonka biyonke.\nMuzee Kasule yali Mukatoliki omugundiivu era muwala we yakuzibwa mu mpisa y’eddiini, ekyamuwa enkizo okulondebwa ku bwassentebe bw’akabondo k’ababaka ba Palamenti Abakatoliki (Catholic Chaplaincy in Parliament).\nOkusoma yakutandikira Buwagama Primary, siniya ne Haaya yabisomera Wairaka College, we yava okugenda e Makerere University n’asoma Diguli y’obusomesa gye yamaliriza mu 1995.\nLumumba ng’abuuza ku Pulezidenti Museveni.\nAgamba nti mu 1996, yafuna omulimu e Mukono kyokka nga muli awulira omutima gwagala asome Obubiikira, wabula aba akyesisiggiriza, kabiite we Patrick Lumumba n’atandika okumutokota, n’amuwunza n’amwerabiza obubiikira.\nKu mukolo gw’okutikkira bafaaza ku kigo ky’e Irundu mu disitulikiti y’e Buyende gye buvuddeko, Justine Kasule Lumumba yawa obujulizi nti,”Ebintu bizibu, nneegombanga nnyo Obubiikira era bwe nnamala emisomo ne nsalawo ng’ende mbusome kyokka taata w’abaana n’ayingirawo n’abunnemesa!”\nBino okubaawo nga Lumumba naye asomesa Kyambogo University,era obufumbo bwabwe obulimu abaana bukyali guluggulu.\nLumumba ne Kyabazinga Gabula Nadiope.\nMu 1997, disitulikiti y’e Bugiri bwe yasalwa ku y’e Iganga, Kasule yafuna omulimu gw'obulambuzi bw'amasomero e Bugiri.\nYakolako emyaka esatu gyokka, mu 2001 “omuzimu” gw’ebyobufuzi ne gumutemba ne yeesimbawo ku ky’omubaka omukazi n’awangula.\nMu 2006, ku kisanja ekyokubiri yaweebwa obwakaminsona wa Palamenti okumala emyaka etaano; mu 2011 Pulezidenti Museveni n’amuwa obwaminisita omubeezi ow’ensonga z’ebyettaka n’okukulaakulanya ebibuga.\nOluvannyuma yafuuka mmemba ku kakiiko ka NRM ak’oku nttikko aka Central Executive Committee (CEC), we yava okufuuka Nampala w’ababaka aba NRM mu Palamenti, era abadde tabula mu nkiiko za NRM enneekusifu.\nYali musaale mu nkyukakyuka ezaakolebwa mu ssemateeka wa NRM eyawa Pulezidenti Museveni obuyinza okwesimbawo nga tavuganyiziddwa ng’era ye yeerondera ssaabawandiisi ne ttiimu ye.\nLumumba ye yakulira akakiiko akaatalaaga eggwanga okumatiza ababaka b’olukiiko lwa NRM ttabamiruka e Namboole ku nkyukakyuka zino.\nKansala w’eggombolola y’e Namasagali, Daniel Wambuzi agamba nti yadde Kasule alinamu ekkabyo, mukazi muvumu, akola ng’akalogoyi era ekifo akisaanira.\nSipiika wa Palamenti, Rebecca Kadaga yamwogeddeko nti obujjumbize, amazima, obuteetya n’okumalirira bye byamutuusa ku buwanguzi buno.\nKasule Lumumba yayamba okuyingiza amasomero ga Pulayimale ne siniya mu nkola ya Bonna Basome mu magombolola y’e Lwemba, Nabukalu, Budhaya ne Buliidha, n’agattiramu n’ag’omu disitulikiti y’e Namayingo, n’agasakira n’obuyambi ng’amabaati, entebe, ebitabo n’ebyemizannyo.\nYaserekera ekitebe kya disitulikiti eky’Obusiraamu, yayamba okuzimba Obwassaabadinkoni bw’e Bugiri obugenda okufuulibwa Eastern Busoga Diocese, n’amadiini amalala agayambye.\nYassaawo ensawo edduukirira abali mu buzibu ng’okufiirwa, bbasale z’abayizi, okuyamba ebibiina by’abalimi n’ensigo ennongooseemu n’eddagala erifuuyira.\nAbakyala abawadde entandikwa era jjuuzi yabakwasizza obukadde 55 ezaava ewa Pulezidenti nga zaakwekulaakulanya.\nYasaka jjenereeta okuva ewa Pulezidenti Museveni esunda amazzi mu kibuga ky’e Bugiri ng’amasannyalaze gavuddeko.\nLumumba ne muganda we omubiikira.\nEBIZIBU BY’E BUGIRI\nOkusinziira ku ssentebe wa LC5, Malijani Azaalwa, enguudo ez’omu byalo ziri bubi kuba tebalina mafuta gatambuza guleeda ezaabaweebwa Gavumenti.\nEddwaaliro ekkulu ery’e Bugiri, n’e Nankoma gakyali bubi kuba ebikozesebwa tebimala; temuli ddagala, kaabuyonjo n’ebiyigo byonna byayonooneka dda, endabirwamu zaayatika era abalwadde basula balwana n’ensiri!\nObwavu bukyali bungi, eby’ennima eyomulembe bangi babikonga lusu kuba okufuna ensigo ennongooseemu kuba kusiitaana, alina ssente n’ow’ekifuba be bafuna.\nEbyo waggulu kwe kusoomoza abaagala okusikira Lumumba kwe balina, ekyakaabizza abangi nti k’afuuse ssaabawandiisi bafudde kuba takyeguya bululu, afuuse wa ggwanga lyonna.\nKasule Lumumba yategezezza nti okuva mu buto yeegombanga nnyo Obubiikira era ng’oluusi awerekera bafaaza n’Ababiikira ku wolutaali ng’akutte obukopo bw’obubaani , Katekisimu oba obusero obw’ebirabo.\nKu mukolo gw’okutuuza bafaaza ku kigo ky’e Irundu mu disitulikiti y’e Buyende, Kasule Lumumba yalaze Sarah Nakyazze, Omubiikira bwe baazirundanga mu kibinja kya The Little Sisters of St. Francis e Nkokojeru.\nOkumanya Lumumba yayagala nnyo famire y’ewaabwe eveemu Omubiikira, yaperereza muto we Florence Nakitto n’amuwandiisa. Wadde ye obubiikira bwamulema, mutabani we, Fr Paul Okello, ali ku kigo ky’e Budini mu disitulikiti y’e Kaliro.\nMu ntalo za Kyabazinga, Kasule yawagira Kyabazinga Gabula era ng’atera okugenda ku Lubiri e Buhumbula ne balasa emboozi.


Bukedde Online - Enteekateeka z'okuziika Peter Nyombi ziwedde\nOmulamuzi yeekandazze n'afuluma kkooti mu musango gwa Ssebuufu\nAb'e Mpigi basabye Bobi ku Besigye ne Muntu\nENTEEKATEEKA z’okuziika eyali Ssaabawolereza wa gavumenti, Peter Nyombi kwa nkya e Nakasongola.\nOmugenzi Peter Nyombi\nBYA BENJAMIN SSEBAGGALA, ERIA LUYIMBAAZI NE SAMUEL KANYIKE\nOlwaleero waliyo okusaba mu Lutikko e Namirembe bwe bavaayo omulambo gutwalibwe mu Palamenti, akawungeezi bagende basule gye bagenda okuziika.\nHenry Mayega, muganda w’omugenzi yategeezezza nti enkyukakyuka zino zaakoleddwa olw’entegeka ya Gavumenti okukungubagira Nyombi mu butongole.\nAkawungeezi ku Lwokubiri waabaddeyo okusaba mu maka g’omugenzi e Buziga.\nOlwaleero okusaba kutandika ku ssaawa 3:00 ku makya e Namirembe, ssaawa 8:00 omulambo bagutwale mu palamenti oluvaayo boolekere Nakasongola.\nAbakulembeze mu gavumenti eya wakati ne Mmengo bongedde okukungubagira eyali Ssaabawolereza wa Gavumenti Peter Nyombi eyafudde obulwadde bw’omutima.\nOmwami w’essaza ly’e Buluuli, Gerald Kimbugwe Kyanjo, yagambye nti Nyombi alese eddibu ddene mu Buluuli.\nNnamwandu Juliana Kyegimbo Nyombi ng’ali mu maka gaabwe e Buziga, yategeezezza nti bba teyanyiigira Pulezidenti Museveni ng’amuggye mu kifo ekyo mu 2015.\nBannabyabufuzi abalala ng’omubaka omukazi owa Nakasongola mu Palamenti, Margaret Komuhangi yagambye nti Nyombi w’afi iridde abadde mu kuwolereza Baluuli abasoba 2,000 abaagobwa e Lango gavumenti esobole okubaliyirira.\nYannyonnyodde nti mu byobufuzi Nyombi abadde tavvoola bavuganya nabo era nga tayagala ntalo za byabufuzi.\nAbadde yawummula ebyobufuzi mu 2015 n’adda mu kulima ng’alina faamu e Nakasongola.\nAbadde yasigaza emirimu gye egy’amateeka mu kkampuni ye eya Nyombi and Co. Advocates mw’abadde n’abaana be okuli Patricia Nakyambadde ne Andrew Peter Makanga Kiggyo.\nNyombi yabadde akuηηaanye n’abooluganda mu maka ga muganda we, Henry Mayega e Ntinda ku Ssande, obulwadde gye bwatabukidde ne bamutwala ku SAS Clinic gye yafi iridde.\nNyombi afiiridde ku myaka 64, alese abaana 4 okuli Patricia Nakyambade,Anna Grace Nambaziira, Andrew Peter Makanga ne Solomon Kyeyune.\nMayega yategeezezza nti muganda we abadde n’obulwadde bwa sukaali n’entunnunsi.\nEkiseera waabeeredde Ssaabawolereza wa Gavumenti ayise mu kusoomoozebwa okwatuusizza Bannamateeka 15 abaakulemberwa, Jude Mbabaali okumutwala mu kibiina ekigatta bannamateeka ekya Uganda Law Society ne bamukubako akalulu okumuggyamu obwesige.\nBano baali bamuvunaana okuwabya pulezidenti bwe yamuwabula okuddamu okulonda Benjamin Odoki ku bwa Ssaabalamuzi n’okuwa pulezidenti Museveni amagezi okulonda Gen. Aronda Nyakayirima ku bwa pulezidenti nga talekulidde mu magye.\nNyombi yadduka mu kkooti okuwakanya okumusindiikiriza era mu 2014, Omulamuzi Stephen Musota n’asazaamu eky’okumugoba ng’agamba nti abaakikola baali tebalina buyinza kukikola.\nOkusoomoozebwa okulala yakusanze nga Godfrey Magezi amuwazeewaze okumutwala mu kkooti ya East Africa ng’amulanga kukola mirimu mu ngeri eya gadibe ngalye n’atuusa okubuza ssente obuwumbi 50 n’ebirala.\neyali Ssaabawolereza wa gavumenti, Peter Nyombi\nMinisita awabudde ababadde batunda 'air time' w'okutakula.


Okukkiriziganya kye kki? – Help Center\nOkukkiriziganya kye kki?\nOkukkirizaganya y’endagano etukiddwako wakati wo n’abantu abalala nga eraga ekyo kyoyagala mukole mwena. Okukkiriziganya kintu kyabulijjo okukola, okugeza oyinza okwebuuza ku mukozi munno oba kyandisanidde omugweko mukifuba oba okubuuza oyo gwo’sisinkanye ku mitimabagano kki kyeyandyagadde mu mbeera y’okwegatta.\nBwekituuka mu mbeera ey’okwegatta, okukkiriziganya kiyamba buli omu okufuna ekyo kyayagala nga tafunye buzibu bwonna. Okukkiriziganya kitegeeza kuba mweruffu mu kwogera era nga kibaawo mumitendera ebiri – okufuna n’okuweebwa.\nOkufuna kitegeeza nti omwagalwa wo akukakasiza nti ekikolwa tekirinamu buzibu era anti annyumira byemukola. Kino kiyinza okukolebwa mungeri nga okumubuuza nti ‘Nnyinza okukujjamu essaati?’ oba okumusaba nti ‘nkusaba kukunwegera kko, onakyagala?’ Okukwatagana ne munno mungeri y’okukkiriziganya kiraga nti omumanyi bulungi era anti omuwangana ekitiibwa mwembi.\nOkkukiriziganya kiyamba okutegeeza munno nti onnyumirwa byonna byemuli mukukola. Omuntu ayinza okulaga nti akkiriziganyinza ne munne nga ayatula nakamwa kke nti ‘Ye’ era n’engeri endala yadde aba nga tayatudde na kamwa kke nga akola ebyo ebiraga munne nti annyumirwa ebyo byali mukumukola.\nWabula olina okujjukira nti olusi okkirizaganya kuyinza okukyuuka naddala singa muba mu kkiriziganyiza gamba ku mikuttu gimugatta bantu wabula mukusisinkana atte ebintu n’ebikyuukamu. Osobola okukyuusa ebirowoozo byo obudde bwonna, eky’okuba nti okkiriziganyiza okukola ekintu n’omuntu ku mikuttu gimugatta bantu tekitegeeza nti kikukakatakko okukituukiriza nga musisinkanye mu buntu. Ekyo bwekibaawo kisanidde mwembi okuwangana ekitiibwa n’okuwulira obulungi mwebyo byemuba musazeewo okukola.\nLaba wano this video from Planned Parenthood okumanya ebisingao. Era This list okuva mu Teen Vogue ekulaga engeri y'okwogerezeganyamu mu kusobola okukiriziganya.\nI paid for an XTRA/Unlimited subscription, but I’m not seeing some of those features on Lite. What happened?


Bukedde Online - Ab'eddembe ly'obuntu bayise abaatulugunyizibwa mu kulonda\nAb'eddembe ly'obuntu bayise abaatulugunyizibwa mu kulonda\nAbaliko obulemu ku mibiri balonze ababaka baabwe\nEbyavudde mu kalulu ka Buganda tebyavudde ...\nAKAKIIKO k'eddembe ly'obuntu kayise ba agenti babesimbyewo abaakwatiddwa oba okutaataaganyizibwa ku lunaku lw'okulonda okuvaayo babawe obujulizi nabo basobole okukinonyerezaako bakiteeke mu alipoota enzijuvu gye banaafulumya gye bujja.\nWabula ko akakiiko kategeezezza nti ttiimu yaako eyabadde erondoola akalulu teyafunyeeyo bujulizi bulaga nti waliwo agenti w'eyesimbyewo eyakwatibwa oba okulemesebwa okukola omulimu gwe ku lunaku lw'okulonda, era akalulu kaabadde ka mazima na bwenkanya.\nBino byogeddwa akola nga Ssentebe w'akakiiko kano Dr. Amooti Katebalirwe wa Irumba mu lukungaana lw'abannamawulire lwatuuzizza ku wofiisi z'akakiiko kano ezisangibwa ku Twed Plaza mu Kampala olwaleero.\nAkakiiko era kawagidde eky'okujjako yintanenti ne kakagamba nti gavumenti yakikoledde mu mateeka nga yesigama ku nyingo eya 43 eya ssemateeka ewa gavumenti obuyinza okujjako abantu eddembe lyabwe ery'obwebange singa ebeera ekikolera mu mbeera ey'okutaasa abantu.\nAyongeddeko nti naye ng'omuntu yeewulirirako ng'abantu abamu batiisatiisa okufuula Uganda Libya oba Somalia, ekintu gavumenti kye yabadde teyinza kukkiriza. Wadde ng'eddembe ly'abantu okufuna amawulire n'okwogera bye baagala lyabagyiddwako nga yintanenti teriiko naye Akakiiko kagamba nti kyali kituufu okukolebwa.\nEra kawagidde n'amagye agaayiiriddwa mu bitundu ebitali bimu okwetooloola eggwanga ne kagamba nti kyayambye abantu okulonda nga tewali kibatiisa.\nAbakulu mu kakiiko era bagambye nti baakukyalira ku Robert Kyagulanyi Ssentamu n'abebyokwerinda bamanye ekituufu ekigenda mu maaso n'okuwa enjuyi zombi amagezi okukola bye zikola nga zigoberera amateeka.\nMuggya wange anfuukidde ezzike\nMuggya wange alina ejjoogo, mukolere ki?\nMuggya wange annumba ewange n'anvuma


Bukedde Online - Omugagga omulala okuva e Russia avuddeyo n'alumiriza Nasser ku by'obufere\nOmu ku bakaawonawo b'e ryato ayogedde ekyamutaasa...\nAbatembeyi balabuddwa ku ky'okukweka ababbi...\nNNAGGAGGA omulala enzaalwa y'e Russia avuddeyo naggulawo omusango omulala ku Nasser Nduhukire agambibwa okuba omufere ng'amulumiriza okumufera. Kigambibwa nti Nasser yagamba naggagga Nulkan nti asobola okumufunira ayinza okugula zaabu aweza kkiro 950.\nMergie Kiweesi, Namwandu w'omugenzi omuyimbi AK 47 yali amaze ebbanga ng'akolagana ne naggagga Nulkan. Lumu aba ali e Dubai ne Nasser ne basisinkana Nulkan era wano we baatandikira okukwatagana.\nNulkan yali ayagala omuntu amuyamba okutunda zaabu we Nasser nagamba nti ajja kusobola okukikola. Mergie yagambye nti Omuzungu mu kunoonyereza ku Nasser yamanya nti yamulimba omulimu gw'akola.\nYamugamba nti mupunta, bwe yakizuula nti si kyali yakakasa nti mufere. Nulkan amaze ebbanga ng'anoonya Nasser era bwe yawulidde nti mukwate mu Uganda kwe kusindika mukwano gwe Mergie Kiweesi okuyambako okukwata Nasser. Nasser mukwate ng'akuumibwa ku poliisi y'e Ntebe ku musango omulala ogw’okufera omusajja enzaalwa ya Amerika amanyiddwa nga Johnhill amubanja doola 700,000. Nulkan ng'ayita mu Mergie agambye nti ayagala Nasser avunaanibwe. Yaweze obutassa mukono okutuusa ng'ensonga eno agiggusizza.\nOmumerika Johnhill eyasandiddwa ku poliisi y'e Ntebe yagambye nti amaze wiiki ssatu mu Uganda naye si musanyufu ku ngeri poliisi gy'ekuttemu ensonga ze. Bamutambuza emirundi egiwera naye talina ky'alaba kye bamuyamba. Baamusaba obukadde 5 okutambuza omusango.\nSsente tazibawanga era talaba kigenda mu maaso. Asaba omukulembeze w'eggwanga ayingire mu nsonga ze amuyambe kubanga poliisi erabika ng'emubuzaabuza.\nMu kiseera kino emmotoka za Nasser bbiri oluli Roysroyce ne Cross country UBE 602H zikuumibwa ku poliisi y'e Ntebe Nasser aguddwaako emisango ebiri nga gya kufuna nsimbi mu lukujjukujju era nga gino giri ku fayiro nnamba CRB32/2018 ne SD REF 03/25/11/2018 nga okunoonyereza bwe kugenda mu maaso


Ebyobulamu | Dembe FM 90.4- Part 2\nAbaana emitwalo 30 tebabagema misoozi\nBya Shamim Nateebwa Abaana abali mu mitwalo 30 bebali mu kabi okukwatibwa ekirwadde kya Mulangira, oluvanyuma lwobutagemebwa mu myaka 3 ejiyise, mu district 56. Okusinziira ku ministry yebyobulamu ebitunfu okuli Buganda, Busoga ne Bugishu, abagemeddwa babdde batono atenga mu Karamoja abazadde bajumbidde ku 73% ne […]\nAbakyala e Bukomansimbi bazaliira ku ttaka\nBya Geretrude Mutyaba Akulira eddwaliro lya Kitanda Health Centre 111 Dr Timothy Wasswa awanjagidde gavumenti n’abakulembeze mu district ye Bukomansimbi okubayamba ku mbeera ye ddwaliro lino. Agambye nti bw’otuuka ku ddwaliro lino toyagala kukyama olw’embeera y’ebizimbe ekanga, nga balina ekitanda kimu abakyala kwebazaalira. Kino agamba […]\nAbe Kabowa bali mu kutya olwa kaabuyonjo\nBya Shamim Nateebwa Abatuuze b’e Kabowa bagamba nti batudde ku ccupa olw’embeera ya kaabuyonjo eyeeraliikiriza. Bagamba nti kabuyonjo ntono atenga nezriwo ezimu zajjula dda, ng’enkuba bwetonnya zikulukuta. Lawrence Mbabaali ow’ebyobulamu mu zooni ya Ssembule B ne Kironde agamba nti, embeera ya kaabuyonjo mu bitundu byabwe […]\nAbagabi b’obuymabi besambye Uganda\nBya Damalie Mukhaye Bannakyewa abatakabanira okulwanyisa ekirwadde kya mukenenya mu gwanga mu mukago gwa One Dollar Initiative, beeralikirivu olw’obuyambi i okuva mu mawanga ga Bulaaya obweyongera okusalika. Bino webijidde nga Uganda esigazza abavujjirizi 5 bokka, abateeka ssente mu kulwanyisa ssiriimu. Bannakyewa bano bagamba nti kekaseera […]\nAbasawo baakwediima olwa 15000/- ez’ekyemisana\nBya Ndaye Moses Abasawo wansi w’ekibiina ekya Uganda Nurses and Midwives Union, kirangiridde ak’ediimo kebatuumye Slow-down strike mu lunyanyimbe, nga bagala gavumenti esooke ebawe ensako yaabwe eya 15, 000/- ezeky’emisana. Mu kdiimo kano bagambye nti essaawa bwezintukanga ezekyemisana, nga bava mu malwaliro omulundi gumu. Pulezidenti […]\nEkirwadde kya Bilharzia kyeyongedde\nBya Shamim Nateebwa Minisitule y’ebyobulamu ekakakasizza nga bwewaliwo okweyongera kw’ekirwadde kya Bilharzia naddala mu bantu abalinaanye enyanja, nga kivudde ku buligo obubafumbekeddemu. Okusinsinziira ku minisita webyobulamu Dr Jane Ruth Acheng, ekirwadde kino kittira ddala. Agambye nti wadde gavumenti eriko bingi byekoze okukirwanyisa okukimalwo, kikyaliwo. Ebirwadde […]\nOmuntu afudde ekirwadde ky’omusujja ogwa crimean fever\nBya Prossy Kisakye, Omuntu omu akakasidwa okuba nga avudde mu bulamu bw’ensi eno na balala 49 bateredwa mu kasenge ak’enjawulo oluvanyuma lw’ekirwadde ky’omusujja ogwa Crimean-Congo Hemorrhagic Fever okubalukawo mu disitulikiti ye in Lyantonde. Okusinzira kwatwala eby’obulamu mu disitulikiti eno Dr Moses Nkanika, Vincent Bayinda abadde […]\nEddwaliro ly’eMasaka teririna kukyuma kyokya kasasiro\nBya Malikh Fahad Eddwaliro lye Masaka liri mu buzibu olwa kasasiro ava mu ddwaliro lino, oluvanyuma lwekyuma ekimwokya okufa. Akulira eddwaliro lino Edward Kabuye agambye nti kati bakozesa emiwalo 10 buli wiiki okugula amafuta okwokya kasasiro ono. Wabula alabudde nti waliwo nabaleeta kasasiro okuva ebweru […]\nOkwekebeza hepatitis B kukyagenda mu maaso e Mengo\nBya Shamim Nateebwa Minisita wa Buganda avunanyizibwa ku byobulamu nebyenjigiriza Owek. Prosperous Nankindu Kavuma, akubirizza abantu b’omtanda okujumbira okwegemesa ekirwadde kyekibumba ekya Hepatitis B. Mu kiseera kino olusiisira lwebyobulamu lugenda mu maaso e Mengo nga lwategekedwa ekitongole kyobwakabaka ekya kabaka foundation . Owek Nankindu agambye […]\nAbatunda emmere bagenda kubakebera\nBya Malikh Fahad Ab’obuyinza mu town council ye Lyantonde balabudde abaddukanya zzi loogi, ebiriiro bye mmere nebifo ebisanayukirwamu, ku kukola anga tebalina zzi kabuyonjo. Atwala ebyobulamu mu town council eno Titus Gutoosi agambye nti banagi bakola, naye tebalina buyumba bukyamirwamu, ekitadde obulamu bwabantu mu kabi […]


Bayibuli eyogera kki ku kuwabira emisango oba okwewaabira?\nOmutume Pawulo yalagira Abakkiriza ab’Ekkolinso obutatwaala banabwe mu kooti (1 Abakolinso 6:1-8). Abakristaayo okulemererwa okusonyiwa banabwe kuba kuwangulwa mu mwoyo. Lwaki omuntu yegomba okufuuka Omukristaayo singa Abakristaayo baba balina ebizibu bingi ate byebatasobola kugonjoola? Wabula, waliwo ebintu ebimu ebituukawo nga okugenda u kooti kwekulina okukolebwa okugonjoola ensonga. Emitendera gy’okutabagana egya Bayibuli bwegiba nga gyonna gigobereddw (Matayo 18:15-17) wabula ng’oyo alina omusanga akyavunanibwa, ebiseera ebimu, okugenda mu kooti kusobola okuba nga kwekusinga. Kino kirina okukolebwa nga okusaba amagezi okwamanyi (Yakobo 1:5), n’okufuna okuwabulwa okuva eri abakulembeze ab’omwoyo.\nAmakulu agawamu agali mu 1 Abakkolinso 6:1-6 gakola ku njawukana ezibeera mu Kanisa, wabula Pawulo alaga ekifaananyi kya kooti bwayogera ku misango egikwata ku bintu eby’obulamu buno. Pawulo ategeeza nti ekooti weeri olw’ensonga ez’obulamu eziri wabweru w’ekanisa. Ebizibu by’ekanisa tebirina kutwalibwa mu kooti, wabula bilina kugonjolwa kuyita mu mukanisa.\nNga Ebikolwa 21:22 bweyogera ku Pawulo bweyakwatiibwa nasibibwa mu bukyamu olw’omusango gweyali teyakola. Abaruumi bamukwata era ‘‘omwami omukulu n'alagira okumuleeta mu kigo, ng'agamba okumukemereza n'emiggo alyoke ategeere ensonga gye bamulanze okwogerera waggulu ku ye bwe batyo. Bwe baali nga bamaze okumusibya enkoba, Pawulo n'agamba omwami eyali amuyimiridde okumpi nti Si kya muzizo mmwe okukuba omuntu Omuruumi nga tannaba kusalirwa musango?” Pawulo yakozesa amateeka g’Abaruumi okwekuuma. Tewali kikyamu kukozesa kooti kasita eba nga ebintu ebikola bulungi n’omutima omulongoofu.\nPawulo ayongera nagamba ‘‘Naye era bwe mutyo mumaze okubaako akabi, kubanga mulina emisango mwekka na mwekka. Lwaki obutamala gakolwanga bubi? lwaki obutamala galyazaamaanyizibwanga?’’(1 Abakkolinso 6:7). Ekintu Pawulo kyafaako wano bwebujulizi bw’Omukristaayo. Kiba kisingako okukozesebwa oba okutyobolebwa, okusinga okusindika omuntu okuva ku Kristo nga tumutwala mu kooti. Kki ekisinga—olutalo mu kooti oba olutaalo okuwangula omwoyo omwoyo gw’omuntu ogubeerera emirembe.\nMu kuwumbawumba, Abakristaayo ddala balina okwetwala mu kooti ku nsonga z’ekanisa? Nedda! Abakristaayo ddala basobola okwetaala mu kooti olw’ensonga eziri wabweru w’ekanisa? Bwekiba nga kisobola okwewalibwa, nedda. Wabula, mu nsonga ezimu, katugeze okukuma eddembe lyaffe (nga bwetulabye ku byatuuka ku mutume Pawulo), kisoboka okuba nga kigwana okunonya okuddibwamu okuva mu mateeka mu kooti.


Ab'aNRM abali e Kyankwanzi banywezezza ekya Museveni obutavuganyizibwa, obwanga kati babwolekezza myaka 45, Aba Buganda balonze n'abakulembeze abaggya - Watchdog Uganda\nAb’aNRM abali e Kyankwanzi banywezezza ekya Museveni obutavuganyizibwa, obwanga kati babwolekezza myaka 45, Aba Buganda balonze n’abakulembeze abaggya\nABAKIISE mu Palimenti ab’ekibiina kya NRM abali mu lusilika oluyindira mu Ttendekero lye by’obukulembeze e Kyanwanzi, olumaze okuyisa eky’aSsentebe wabwe okudda avuganye nga tewali amwesimbyeko, kati obwanga babwolekezza ky’akwongeza ku myaka munnaUganda ayagala okwesimba ku bwa Pulezidenti, okuva ku 18 gye bakayisa jjuuzi bagise ku 45.\nBano awatali kwesalamu ku nkomerero ya ssabiiti ewedde baayongedde ne bakoonamu stampu mu kiteeso ekyayisibwa olukiiko olw’okuntikko olwe kibiina CEC olw’atuula ku wooteeri ya Kyobe gyebuvuddeko, olw’asalawo nti okusinziira ku Ssentebe ebirungi byakoledde Eggwanga era nga ye nnamba mwenda weaabwe, tebalina gwe bayinza kumusimbako mulala.\nNga kino kyali kilindiridde Ababaka b’olukiiko lwe Ggwanga abali mu kabondo ka NRM okusalawo, era nabo kye baakoze.\nEnsonda ez’esigika e Kyankwanzi zilaga nti mu nnaku 2 ezisigaddeyo obwanga bagenda kubwolekeza butya bwe bagenda okuleeta ebbago mu Palimenti elikugira omuntu yenna atanaweza myaka 45 okwesimbawo ku bukulembeze bwe Ggwanga.\nKino kitegeeza nti bye baali baayisa gye buvuddeko bwe baali baagala okuggya ekkomo ku myaka gy’omukulembeze we Ggwanga, nga bagamba nti omuntu yenna kasita atuuka okulonda ku myaka 18 aba asobolera ddala okwesimbawo ku bukulembeze bwonna, baba babivuddeko, nga kitegeeza nti baba bagenda kuddamu okukwata mu Ssemateeka okusobola okukyusa akawakatirwa ako.\nAbamu ku booludda oluvuganya bagamba nti kino ababaka ba NRM baagala kukikola okusobola okusibira munna kisinde kya People Power Robert Kyagulanyi Ssentamu alame okwesimba ku bwa Pulezidenti kubanga tanaweza myaka 45, egiba gikkirizibwa okwesimbawo.\nBano era batandise ne Kawefube agendereddwamu okusobola okunyweza obuwagizi bwabwe mu Buganda nga, bwe bwazibidde eggulo ababaka ba Buganda baalonze akakiiko akagenda okukwasaganya abawagizi be kibiina kyabwe mu Buganda saako n’okutuukirira ebitongole bisobole okubawa obuwagizi.\nKino kiddiridde olunaku lwe ggulo ababaka okusaba Ssentebe wa Kabondo k’aBabaka abava mu Buganda ere nga ye mukiise akikirira ekitundu ekya Mukono South mu Palimenti Hon Johnson Muyanja Ssenyonga eleete ekiteeso ekikkiriza omukulembeze we Ggwanga okudda okuvuganya nga teri amwesimbyeko nagaana nga agamba nti ye takulembera ba NRM bokka mu Palimenti.\nBano oluvanyuma nga bakulemberwamu Nnampala wa NRM Palimenti Hon. Ruth Nankabirwa beekqwanyizza era ne balonda abakulembeze baabwe abalala era nga ekifo ky’obwa Ssentebe kyawereddwa Omukiise we Kabula Hon James Kakooza, nga ono agenda kumyukibwa Hon Saida Bumba okuva e Nakaseke South, Omuwanika ye Hon Muyanja Mbabali okuva e Bukoto South, Omuwandiisi ye Hon. Muyomba KLasozi okuva e Bukoto Mid West ate omwogezi waabwe baalonze Hon. Simeo Nsubuga okuva e Kassanda South.\nBano era baalonze Omubaka omukya owe Kiboga Hon. Ruth Nankabirwa okutuula ku lukiiko luno obutereevu, ate Dr Micheal Bukenya omubaka akiikirira Bukuya naye yalondeddwa okutuula ku lukiiko luno, nga Hon Sam Kahamba Kuteesa owe Mawogola yagenda okuba Omuyima waalwo.\nBwe yabadde ayogerako ne bannamawulire oluvanyuma lw’okulondebwa omwogezi w’olukiiko luno Hon Simeo Nsubuga yagambye nti olukiiko luno ssi kabondo ka Babaka ba Buganda wabula lukiiko lugenda kunyweza buwagizi bwa kibiina kyabwe ekya NRM mu kulonda okujja mu mwaka 2021.


Bukedde Online - Lipooti ku katale k’e Nateete efulumye\nEyatta Omuchina bamukutte\nOmumyuuka wa dayirekita wa Kampala, Sam Sserunkuuma ng’ayogera ku by’akatale k’e Nateete\nLIPOOTI ku katale k’e Nateete eyanjuddwa n’eragira bonna abazze beenyigira mu mivuyo gy’okutunda ettaka okutudde abasuubuzi baggulweko emisango.\nStephen Ntanzi, Joseph Zziwa ne Edirisa Ndugwa abaali bakulira kkampuni y’abasuubuzi eyitibwa Nateete Vendors Co. Ltd lipooti ebalumirizza nti beetumiikiriza ne bawandiikira kkampuni ku lw’abasuubuzi nga bagisemba etwale ettaka ly’akatale ku lw’abasuubuzi, nti bo tebalyagala! Lipooti yayanjuddwa ku Lwokusatu mu lukiiko lwa loodi meeya Erias Lukwago olwatudde ku City Hall.\nEBYASALIDDWAAWO Lipooti esabye Gavumenti (KCCA) okukuuma n’okutangira abatwala akatale kano okukakasa nti bakasigaza nga tewali agobye basuubuzi kubanga KCCA ekaggyamu ssente z’omusolo. l Poliisi ekole mangu fayiro ku poloti z’ettaka ebbiri okuli plot 319 ne 234 bulooka 18 okutudde akatale, eggulewo emisango ku bantu abeenyigira mu kukyusa obwannannyini.\nBannannyini kkampuni y’abasuubuzi bakkirizza okuwa KCCA liizi n’ekyapa era ekitongole kya bannamateeka ba KCCA bakiragidde kyanguwe okukola ku plot 319 ku block 18 okukakasa nti ettaka lidda mu mikono gya Gavumenti.\nKCCA eragiddwa egoberere amateeka agafuga obutale mu Kampala baddemu baddukanye n’okulabirira akatale ako. l Lipooti eragidde bannamateeka ba KCCA okulondoola emisango gyonna egiri mu kkooti nga gikwaata ku poloti ebbiri ez’akatale naddala eya 319 ne 234 ku block 18.\nKCCA efune abakugu babalirire ebyobugagga n’ensimbi ze yakozesa ng’essaawo akatale ako n’ebyobugagga by’abasuubuzi ebyazimbibwawo kubanga ekiseera kino omuwendo gw’ebintu omutuufu tegumanyiddwa.\nKCCA ekole byonna okukakasa nti akatale kasigala mu mikono gyayo era batandikirewo okukalabirira.\nLipooti yanenyezza omu ku balooya ba KCCA eyawandiika ebbaluwa ng’eraga nti akatale k’e Nateete tebakalinaako bwannannyini era tekiddamu.\nWakati mu kuteesa ku lipooti, Loodi meeya ne bakansala abaakulembeddwa Rashid Kibirige, Kenedy Okello, Abubaker Kawalya ne ssentebe Murushid Buwembo baasabye abasuubuzi babe bakkakkamu kuba tewali akkirizibwa kubakoonako.\nBameeya okuli owa Lubaga, Joyce Ssebuggaawo n’owa Kampala Central Charles Musoke Sserunjogi baasabye abakozi ba KCCA abaludde nga bakukutira ku katale kano babonerezebwe. Lipooti eno egenda kusindikibwa ewa Minisita wa Kampala, Beti Kamya basalewo.\nEmidaala n’amaduuka mu USAFI byakugabibwa buto\nOlutalo lwa Muhangi ne Drake luzzeemu ku ttaka lwa Qualicel, Amasasi ganyoose!


Tuliddamu Okulaba Abaafa? | Amawulire Amalungi\n1. Mawulire ki amalungi agakwata ku abo abaafa?\nYesu bwe yatuuka e Bessaniya okumpi ne Yerusaalemi, yasanga mukwano gwe Lazaalo yaakamala ennaku nnya ng’afudde. Yesu yagenda awaali entaana ng’ali wamu ne Maliza ne Maliyamu, bannyina Lazaalo. Mu kaseera katono, abantu baakuŋŋaana. Olowooza Maliza ne Maliyamu baawulira batya nga Yesu azuukizza Lazaalo?—Soma Yokaana 11:21-24, 38-44.\nMaliza yali amanyi amawulire amalungi agakwata ku abo abaafa. Yali amanyi nti Yakuwa ajja kuzuukiza abafu baddemu okubeera ku nsi.—Soma Yobu 14:14, 15.\n2. Abafu bali mu mbeera ki?\nKatonda yagamba Adamu nti: “Oli nfuufu ggwe, ne mu nfuufu mw’olidda.”—OLUBEREBERYE 3:19.\nAbantu baatondebwa okuva mu nfuufu. (Olubereberye 2:7; 3:19) Tetuli myoyo egyambadde emibiri gy’ennyama, era bwe tufa tewali kisigalawo nga kiramu. Bwe tufa, n’obwongo bwaffe bufa, era tuba tetukyasobola kulowooza. Eyo ye nsonga lwaki Lazaalo talina kye yayogera ku mbeera gye yalimu ng’afudde, kubanga abafu tebaliiko kye bamanyi.—Soma Zabbuli 146:4; Omubuulizi 9:5, 6,10.\nKatonda ayokya abantu mu muliro nga bafudde? Okuva Bayibuli bw’egamba nti abafu tebaliiko kye bamanyi, enjigiriza ey’omuliro ogutazikira ya bulimba era ereetera abantu okunenya Katonda olw’ekintu ky’atakola. Katonda akyayira ddala ekikolwa eky’okwokya abantu mu muliro.—Soma Yeremiya 7:31.\n3. Abafu basobola okwogera naffe?\nAbafu tebasobola kwogera wadde okuwulira. (Zabbuli 115:17) Naye waliwo bamalayika ababi, era bamalayika abo basobola okwogera n’abantu nga beefuula okuba abantu abaafa. (2 Peetero 2:4) Yakuwa tayagala twebuuza ku bafu.—Soma Ekyamateeka 18:10, 11.\n4. Baani abanaazuukizibwa?\nObukadde n’obukadde bw’abantu abaafa bajja kuzuukira baddemu okubeera ku nsi. N’abamu ku abo abaali batamanyi Katonda era abaakolanga ebintu ebibi bajja kuzuukizibwa.—Soma Lukka 23:43; Ebikolwa 24:15.\nAbo abanaazuukizibwa bajja kuyiga ebikwata ku Katonda, kibasobozese okukkiririza mu Yesu n’okumugondera. (Okubikkulirwa 20:11-13) Abo abanaazuukizibwa ne bakola ebintu ebirungi bajja kufuna obulamu obutaggwawo ku nsi.—Soma Yokaana 5:28, 29.\n5. Okuzuukira kutuyigiriza ki ku Yakuwa?\nAbantu balina essuubi ery’okuzuukira kubanga Katonda yatuma Omwana we n’atufiirira. N’olwekyo, okuzuukira kwoleka okwagala kwa Yakuwa n’ekisa kye eky’ensusso. Ani gwe wandyagadde okulaba ng’abafu bazuukiziddwa?—Soma Yokaana 3:16; Abaruumi 6:23.\nOkwaŋŋanga Ebizibu eby’Amaanyi Emirembe n’Essanyu\nManya ekyo Bayibuli ky’eyogera ku bafu, wa gye bali, n’ensonga lwaki abantu bafa.


Bukedde Online - Abasiraamu batadde gavumenti ku nninga ennyonnyole enfa ya Abiriga\nOmukazi atulugunya abaana bange\nEngeri Corona gy’ayigirizza abakozi okuvuga eggaali\nEnnyonja y’emmotoka etangira Coronavirus\nAbasomesa abatali ba Pulofeesa ku yunivasite bawadde obukwakkulizo...\nAbasiraamu batadde gavumenti ku nninga ennyonnyole enfa ya Abiriga\nNg’enda kufiira ku batemu - Museveni\nPoliisi ezudde essimu ya bakalittima abasse...\nAdded 11th June 2018\nABASIRAAMU batadde gavumenti ku nninga ennyonnyole enfa ya Abiriga kubanga efaananira ddala ey’abakulembeze b’Abasiraamu abazze battibwa ne batafuna kunnyonnyolwa.\nOmumyuka wa Mufuti owookubiri, Sheikh. Muhammad Waiswa eyakuliddemu okusaalira omubaka Ibrahim Abiriga n’omukuumi we Said Kongo, yagambye nti, webituuse balina okufuna okunnyonnyola okulimu eggumba ku nsonga eno.\nYagambye okutta abantu mu bukambwe obwenkanidde awo kulina okukoma mbagirawo kubanga tekoma kukulinnyirira ddembe lya Bannayuganda naye ejja kuvaako akatabanguko mu ggwanga ng’abantu beekyaye.\n“ Buli lwe wabaawo obutemu mu ggwanga Abasiraamu ffe tubonaabona nga tusibibwa ate ne batuta ng’obujulizi bubuze! Kyokka lipooti z’okunonyereza tezifuluma okuviira ddala ku Hajji Kigejjogejjo.\nKino kirina okukoma mbagirawo. Kulaani ekirambika bulungi nti omuntu attibwa mu ngeri efaananako ng’eya Abiriga ne Kongo, mu maaso ga Katonda, afuuka mujulizi era Abiriga ne Kongo, bagenda kusigala balamu kubanga abajulizi mu maaso ga Katonda tebafa,” bwatyo Waiswa eyabadde omumalirivu bwe yategeezezza.\nYayongeddeko nti lwakuba abantu baabulijjo tebalina busobozi bufuna bwino mangu ku batemu bano, naye bamanyiddwa era Katonda abamanyi.\nYasabye Abasiraamu okukomya enjawukana kuba abatemu ze bakozesa n’amaliriza ng’abakuutira okunywerera ku Allah kuba okufa kutuuka essaawa wonna mu ngeri yonna.\nAba famire ya Abiriga yabakuutidde obutakaayuka mu kiseera kino n’agamba nti, ekiruubirirwa ne bwekibeera kirungi, tekisonyisa kibi, essaawa yonna, abatemu bajja kusasulira ebibi byabwe mu maaso ga Katonda.\nYe omumyuka wa Katikkiro wa Uganda asooka, Gen. Moses Ali yagambye nti, okulwanyisa ekitta bantu si mulimu gwa Gavumenti oba poliisi, guno mulimu gwa Bannayuganda bonna, bwebalaba embeera gye basuubiriza okuba nga si nnungi, bagiroope eri aboobuyinza basobole okukola omulimu gwabwe.\nYagasseeko nti, Abiriga tebaamusse kubanga abadde Musiraamu kubanga teyabuyingidde ggulo ate tebaamusse kubanga munnakibiina kya NRM, ensonga eyamussizza, balina kukwata batemu baginnyonnyole.\nEmirambo ogwa Abiriga ne Kongo, gyatuusiddwa ku muzikiti gwa Gaddafi ku Kampalamukadde ku ssaawa 2:20 eggulo ne gikwasibwa omumyuka wa Mufuti wa Uganda owookubiri, Sheikh.\nMuhammad Waiswa ne bamaseeka abalala ne guyingizibwa mu muzikiti, ogwa Abiriga gwabadde gubikkiddwaako bendera ya Uganda era okugisaalira kwakulembeddwa Sheikh.\nAbdullah Ssemambo omumyuka wa Mufuti wa Uganda asooka. Ku ssaawa 3:00 okusaala kwabadde kuwedde era emirambo ne gitwalibwa ku Palamenti, ababaka okukuba eriiso evvannyuma ku munnaabwe.\nGen. Moses Ali\nKiki ekisobye ekivuddeko ettemu eritannyonnyolwa?\nEbibuuzo 15 ebitannaddibwamu ku ttemu\nBasonze ku bintu 4 ku basse Abiriga\nOmukazi atulugunya abaana bange...\nEngeri Corona gy’ayigirizza abakozi...\nEnnyonja y’emmotoka etangira Coronavirus...\nAbasomesa abatali ba Pulofeesa...\nAbasomesa abatali ba Pulofeesa ku yunivasite bawadde obukwakkulizo\nOkukuza olunaku lw’abajulizi, June...\nOkukuza olunaku lw’abajulizi, June 3


Bukedde Online - Engeri People Power gy'etabudde DP\nPaasita eyalemedde ssente za SACCO akwatiddwa\nOLUKIIKO Nobert Mao lwe yatuuzizza okumalawo obutakkaanya mu bakulira DP, abamu baaluvuddemu nga tebamatidde nga bagamba nti tewali kinene kyatuukiddwaako ku nsonga enkulu ezibatabula.\nOmuteesiteesi Sulaiman Kidandala Sserwadda ne Gerald Siranda buli omu agamba nti y’alina obuyinza ku kulonda kw’obukiiko bwa DP.\nEkimu ku bitabudde ennyo DP y'engeri abamu ku bakulembeze abeeyongedde okuwakanya Mao nga tebamuwagira kwesimbawo ku Bwapulezidenti wa Uganda mu kalulu ka 2021.\nBano kuliko omuteesiteesi wa DP, Sulaiman Kidandala, Gonzaga Sewungu, Medard Segona, Mujwanga Kivumbi ne Mathias Mpuuga.\nBano bawagira kisinde kya People Power ekikulirwa Bobi Wine. Era Bobi Wine yabalonda ku lukiiko olukwanaganya ensonga za People Power. Kyokka wadde bali mu People Power bakyali ba DP era baagala DP ekole ne People Power basimbewo Bobi Wine.\nMao kino akiraba ng'okusaanyawo DP era ye tasobola kukwata kibiina n'akiwaayo kubanga People Power si kibiina. Ekirala tekirina mirandira kikozesa mirandira gya DP.\nAbagenze mu People Power abageraageranya ku byennyanja ebigenda n'omuyaga ku lubalama olwo omuyaga bwe gufuuwa okudda ku ludda olulala ebyennyanja ne bisigala mu bbanga. "Abakola ekyo ziba mmome. Nze siri mmome", bwe yategeeza gye buvuddeko.\nKu Lwokuna, Mao yatuuzizza olukiiko ku Pope Paul Memorial Hotel e Lubaga . Lwabaddemu abakulira ebitongole okuli Ssaabawandiisi Gerald Siranda, omuteesiteesi Sulaiman Kidandala , Ssentebe wa DP, Dr. Mayambala Kiwanuka, ow'Ebyamawulire Kenneth Paul Kakande, n'ababaka okwabadde Ssewungu.\nOlukiiko lwakyusiddwa okuva ku ofiisi za DP ku Balintuma e Nakulabye olw'okutya abaasoose okulaalika okulutataaganya.\nEnsonga enkulu mu lukiiko kuliko; okulonda obukiiko bwa DP okuva ku byalo okutuuka ku magombolola. Baalemeddwa okukkaanya olwa foomu ebbiri ezikozesebwa okuli eyakubwa Kidanda mu bukulu bwe ng'omuteesiteesi n'endala eyafulumizibwa Ssaabawandiisi Siranda.\nFoomu zombi zaasasaanyiziddwa era zikola ate nga zombie ziva mu DP. Kino kyajulidde olukiiko olulala ku Lwokubiri.\nEnsonga endala ya kye baayise olulimi oluvuma olukozesebwa abakulembeze okuli NOBERT MAO ANNYONNYODDE\nMao eyayita abawagira People Power emmome. Bakkaanyizza buli muntu awe munne ekitiibwa n'okwewala olulimi olulengezza ku lw'obulungi bw'okwegatta n'okukolerra ekibiina.\nEnsonga endala ey'omukago gwa "DP Block". Abamu ku bammemba tebaayitiddwa. Kuliko Dr. Abed Bwanika owa People Development Party, Michael Mabike owa Social Democratic Party ne Samuel Lubega owa Truth and Justice Forum.\nBammemba abamu baagambye nti abakulu abo obutabayita kyabadde kikyamu kubanga balina ensonga zaabwe enkulu ate nga DP yakkiriza okukolagana nabo wabula Mao n'atabawa kifo kyonna. Kino nakyo kyajulidde Lwakubiri.\nEnsonga endala ya nkolagana ya DP n'ababaka ba palamenti aba DP. Ababaka baakibataddeko bwe bakola ng'abalwanyisa ekibiina nga boogerra Mao amafukuule mu bantu. Bakkiriziganyizza bakomye okuvuma era bawang'ane ekitiibwa.\nKyokka Kidandala yategeezezza Bukedde nti teyamatidde byabadde mu lukiiko kubanga terwasazeewo nsonga nkulu ey'okulonda obukiiko evuddeko lutalo mu kiibiina. N'agattako nti ensonga endala ebatabula ey'okuleka ebweru abantu nga Abed Bwanika ne Mabike nayo teyagonjoddwa.\nSiranda yagambye nti enkiiko endala zijja kuyitibwa bongere okukkaanya. Kyokka n'agamba nti okulonda kujja kugenda mu maaso era awali okukoonagana oba obutakkaanya obwo buvunaanyizibwa bwa Bassentebe ba DP ku disitulikiti okugonjoola ensonga.\nKyokka yagambye nti ebiwandiiko ebyava mu ofiisi ye eya Ssaabawandiisi bye bituufu okukozesa kubanga "kwe kuli omukono gwange nga Ssaabawandiisi."\nKyokka Kidandala yakalambidde nti obuvunaanyizibwa y'abulina ng'omuteesiteesi okusinziira ku konsitityusoni.\nN'agamba tebayinza kuwaayo DP mu People Power kubanga ekibiina kituuse ku bintu bingi ebikiyambye okwenyweza era kirina obusobozi okukulembera eggwanga. Yajjukizza bwe baaguze ekizimbe kya bukadde 650 e Nakulabye, baagula ekyapa ekikuba ebipande n'ebiwandiiko.\nNe yebuuza: People Power banneffe gye balaga erina ki?\nDP yatabulwa okufa kwa ssaabawandiisi Mathias Nsubuga, omuwanika Hajj Issa Kikungwe, Suzan Namaganda [obubaka omukyala owa Bukomansimbi] ate Ssentebe w'ekibiina Mohamed Kezaala ne yeegatta ku NRM.\nEbifo ebyo tebijjuzibwanga. Olukiiko olwali luyitiddwa mu December 2019, okujjuza ebifo ebyo, bwe lwatuuka ku nsonga eyo akola nga Ssntebe Dr. Mayambala n'ayimiriza okulonda.\nAbawakanya Mao beesiba ku nsonga eno nti evuddeko okutta ekibiina kubanga Mao tayagala kulonda. Mao agamba nti abawagira okulonda baagala kussa bantu baabwe mu bifo ebyo, bakozese DP ensobi okutwala ekibiina mu People Power.\nKyokka abawakanya Mao bakimuteekako nti akozesa obutalonda yeenyweze era akozese omuwaatwa ogwo okwesimbawo ku bukulembeze bw'eggwanga.\nOmu ku bantu abakulu mu DP, Sewanyana yagambye nti DP kibiina ky'amaanyi nnyo. Naye abakulembeze baakyo beeyagaliza bokka. Oli ne bw'aba tasobola waakiri alemesa abalina obusobozi. Kino kiwadde omukisa abaagala okutabula DP okutuukiriza ebigendeererwa byabwe.\nOmutunuulizi w'ebyobufuzi Yisirayiri Mayengo yagambye nti ebitabula DP byatandika mu 1980. Konsitityusoni ya DP ekkiriza Pulezidenti w'ekibiina yekka okwesimbawo okufuga eggwanga ne kiremesa abalala abalina obusobozi n'ettutumu okuvaayo.\nDr. Kabugo avunaaniddwa\nPasita asobezza ku muwala


Abayeekera ba M23 bazzeemu okulumba,abacongo ababundabunda abasoba emitwalo esatu besozze Uganda – CBS FM\nAbabundabunda abacongo abadduse abayeekera ba m23\nBya Lubega Mudashiru Kyewalyanga\nEmbeera ezeemu okutabuka ku muliraano mu Democratic Republic of Congo, abayeekera ba M23 bazzeemu okulumba bannansi mu bukiika kkono bw’ensozi Sabinyo, nebezza ekitundu ekyo.\nKitegerekese nti abayeekera ba M23 balumbye eggye lya government ya DRC erya FARDC mu bitundu okuli Runyonyi, Kyanzo, Bugusa ne Kyengerero,kirometer nga 4 okuva ku ensalo ya Bunagana mu North Kivu e Congo ne batandika n’okuwamba abantu ba bulijjo.\nEnsonda zitegezeza nti abayekera balumbe bannansi wakati we saawa kumi ogw’ekiro ne kumi na bbiri nga busaasaana, era bannansi abafunye webayita tebalinze binaddirira nebetegula ekibabu.\nAbasinze okuyingira Uganda bakyala na baana, so ng’abasajja naddala abavubuka abasinga baawambiddwa abayeekera.\nOmukyala ow’olubuto ng’aweese omwana ku mugongo n’enguguye ku mutwe\nAgavaayo gagamba nti ebikumi n’ebikumi bya`bantu babulijjo abasukka mu mitwalo 30,000, webuzibudde nga gwemuwendo gwa babuddabunda abakakasibwa okwesogga Uganda, nga bava mu Democratic Republic of Congo .\nOmubaka wa president mu district ye kisoro ,eri ku nsalo ya Uganda ne Congo ,Capt Peter Mugisha agambye nti embeera nzibu nnyo, olwa bannoonyi bobubuddamu abeyongedde okweyiwa mu Uganda okutaasa obulamu bwabwe.\nCaptain Mugisha ategezeza cbs radio yobujjajja nti ebitongole ebikuuma ddembe okuva e Congo ne Uganda byonna bikwatidde wamu okuzza embeera mu nteeko.\nWabula kitegerekese nti n’ekitongole ky’amawanga amagatte ekikola ku nsonnga z’abanoonyi b’obubudamu ki United Nations High Commission for Refugees kitandise okuggya ababundabuda bano ku ensalo ye Bunagana webabadde bakungaanidde.\nAbabundabunda baliko ekisaawe webakungaanidde ku nsalo e Bunagana webagenda okuggibwa okutwalibwa mu nkambi\nBatwaliddwa mu kifo awakuumibwa ababundabunda e Nyakabande settlement camp.\nMinister omubeezi owebigwa tebiraze Davinia Esther Anyakun agambye nti bakusisinkana na bakwatibwako bonna okulaba engeri gyebakwatamu embeera y’ababundabunda bano.\nAgambye omuwendo ku mulundi guno gususse obungi,ku gwa bulijjo oguyingira mu Uganda buli olutalo werubadde lubalukawo mu DRC.\nOkuva mu 1998 abayeekera ba M23 bazze batanula ennumba ezenjawulo mu DRC,abantu ba bulijjo bikumi na bikumi nebasigala nga babundabunda, nga kwotadde n’ebibinja by’abayeekera ebirala ebyekweka mu bibira bwaguuga n’ensozi ebiri mu ggwanga eryo.


Abaasenga ku ttaka ly'ebibira e Ssembabule...\nABAKUNGU okuva mu ofi isi ya Pulezidenti n'abakulembeze ba disitulikiti y'e Kiboga baawuniikiridde ng'abatuuze babalombojjera ennaku gye bayitamu engeri abaserikale ba poliisi gye babatulugunyamu ku nsonga z'ettaka. Baagambye nti poliisi naddala ey'omu ggombolola y'omu ddwaaniro ekolera bagagga bokka nga bbo abatuuze tekyabafaako.\nKu Lwokusatu, Judith Oroma okuva mu ofi isi ya Pulezidenti mu kitongole ky'amateeka yabadde ku kyalo Kyanamukadde mu ggombolola y'e Ddwaaniro okugoberera ensonga z'ettaka abatuuze ku byalo ebisukka mu 10 abasuliridde okugobwa abagagga.\nDPC Ninsiima olwasituse okwogera, abatuuze ne bamungoola n'okumuwereekereza ebigambo ebisongovu ebirumiriza poliisi okubatulugunya. Omu ku batuuze, Christine Nakigudde yategeezezza nti olumu yaloopa omugagga ku poliisi olw'okubatulugunya kyokka ye ne mutabani we be baasibamu.\nAbakulembeze mu disitulikiti y'e Kiboga abaakulembeddwamu RDC Mawulya baayisizza amateeka amakakali, agagenda okukendeeza ku bizibu by'ettaka ebyokusengula abantu omuli: okuyita abagagga bonna banjule ebyapa byabwe n'okwekenneenya engeri gye baabifunamu.\nMu ngeri yemu yagambye nti ettaka lyonna ery'olukale terigenda kuddamu kugabibwa kakiiko ka byattaka aka disitulikiti, okutuusa ng'ensonga zimaze okutereezebwa. Yagambye nti omugagga anaasitula abaserikale n'amagye okusengula abantu agenda kukwatibwa n'abaserikale be, bavunaanibwe mu kkooti z'amateeka\nEddiini egaana abakazi okwambala obuwale obw'omunda esattiza abantu\nEssaala eruwa etuuka n'etetuuka, Bannaddiini balaze ensaba entuufu


Bukedde Online - Minisita apererezza ababaka okuyisa akawaayiro k'etteeka ly'ettaka\nMinisita apererezza ababaka okuyisa akawaayiro k'etteeka ly'ettaka\nBbulooka asse munne lwa bukadde 120\nAdded 23rd August 2017\nMINISITA w’eggwanga ow’ebyamasanyalaze Simon Djuang asabye ababaka ba palamenti obutasimbira kkuuli kawaayiro k’etteeka akawa gavumenti ekyanya okutwala ettaka ly’abantu okukolerako enkulaakulana bannyini lyo ne bwe baba bakyawalira ng’agamba nti obutakayisa kigenda kukalubya enkulaakulana.\nMinisita w’eggwanga ow’ebyamasanyalaze Simon Djuang\nWabula Bannayuganda bangi okuli Mmengo ne bannaddiini bakyawanda muliro ku kawaayiro, bakawakanya.\nPulezidenti Museveni yasisinkanye ababaka ba NRM ne bakawakanya era ne wassibwawo akakiiko ka bannamateeka okwekenneenya ensonga kawe amagezi.\nAkawaayiro kawa gavumenti obuyinza okutwala ettaka ly’omuntu ku mpaka okukolerako enkulaakulana ssente z’emuwa ne bw’aba tazisiimye.\nWabula Djuang eyabadde ayogera eri ababaka ku kakiiko ka Palamenti ak’obugagga obutonde, abaabadde bakyadde mu kifo awazimbibwa ebbibiro ly’amasanyalaze e Karuma yagambye nti Palamenti bw’etabaako ky’ekola kuyisa kawaayiro kano okukulaakulanya ensi kugenda kuba kuzibu.\nYagambye nti abantu bangi batya okwogera ku kawaayiro kano kyokka be beemulugunya nti Uganda esasanya ensimbi nnyingi okuzimba ebintu ng’amabibiro bw’ogerageranya n’amawanga g’omulirwano okuli Rwanda, Tanzania ne Kenya.\nGav't ebaze etteeka eppya ku ttaka


1 Abakkolinso 9 | Bayibuli ey'Oku Mukutu Gwaffe Ogwa Intaneeti | New World Translation\n1 Abakkolinso 9:1-27\nEkyokulabirako kya Pawulo ng’omutume (1-27)\n“Tosibanga mumwa gwa nte ng’ewuula” (9)\n‘Zinsanze bwe sibuulira!’ (16)\nOkufuuka byonna eri abantu bonna (19-23)\nOkwefuga kwetaagisa mu mbiro ez’obulamu (24-27)\n9 Siri wa ddembe? Siri mutume? Saalaba Yesu Mukama waffe?+ Si mmwe mulimu gwange mu Mukama waffe? 2 Bwe mba nga siri mutume eri abalala, mazima ddala ndi mutume gye muli kubanga mmwe kabonero akakakasa nti ndi mutume wa Mukama waffe. 3 Nneewozaako bwe nti eri abo abansalira omusango: 4 Tetulina ddembe* kulya na kunywa? 5 Tetulina ddembe kuwasa na kutambulanga ne bakyala baffe,+ ng’abatume abalala, ne baganda ba Mukama waffe,+ ne Keefa*+ bwe bakola? 6 Oba nze ne Balunabba+ ffe tutalina ddembe obutakola mirimu egy’okweyimirizaawo? 7 Musirikale ki eyeesasulira bye yeetaaga? Ani asimba ennimiro y’emizabbibu n’atalya bibala byamu?+ Ani alunda ekisibo n’atanywa mata gaakyo? 8 Bino byonna mbyogera nga nsinziira ku ndowooza z’abantu? Amateeka nago tegoogera ku bintu bino? 9 Kubanga mu Mateeka ga Musa kyawandiikibwa nti: “Tosibanga mumwa gwa nte ng’ewuula.”+ Ente Katonda z’afaako? 10 Oba kino akyogera ku lwaffe? Mazima ddala kyawandiikibwa ku lwaffe, kubanga alima asaanidde okulima ng’alina essuubi, n’oyo awuula asaanidde okuwuula ng’alina essuubi ery’okufuna omugabo. 11 Bwe kiba nti tusize ebintu eby’omwoyo mu mmwe, kiba kikyamu bwe tukungula ebyetaago eby’omubiri okuva gye muli?+ 12 Bwe kiba nti abantu abalala balina obuyinza obwo ku mmwe, ffe tetubulina n’okusingawo? Wadde kiri kityo, tetukozesezza buyinza obwo+ wabula tugumiikiriza mu byonna, tuleme kuziyiza amawulire amalungi agakwata ku Kristo.+ 13 Temumanyi nti abantu abakola emirimu emitukuvu balya ku bintu by’omu yeekaalu, n’abo abakola emirimu gy’oku kyoto bagabana ku biweebwayo ku kyoto?+ 14 Mu ngeri y’emu, Mukama waffe yalagira nti abo abalangirira amawulire amalungi bayimirizibwewo amawulire amalungi.+ 15 Naye tewali na kimu ku bino kye nneeyambisizza.+ Mazima ddala, siwandiise bintu bino olw’okuba njagala kinkolerwe, waakiri nze okufa okusinga—tewali muntu ajja kunzigyako ekyo ekindeetera okwenyumiriza!+ 16 Kale bwe mba nga nnangirira amawulire amalungi, ekyo tekindeetera kwenyumiriza kubanga nnina okugalangirira. Mazima ddala zinsanze bwe sirangirira mawulire malungi!+ 17 Singa kino nkikola kyeyagalire, nja kufuna empeera; naye ne bwe sikikola kyeyagalire, nnina obuwanika obwankwasibwa.+ 18 Kati empeera yange y’eruwa? Kwe kulangirira amawulire amalungi awatali kusasulwa, nneme kukozesa bubi buyinza bwange ku bikwata ku mawulire amalungi. 19 Wadde nga ndi wa ddembe eri abantu bonna, nneefudde muddu eri bonna nsobole okufuna abantu bangi nga bwe kisoboka. 20 Eri Abayudaaya nnafuuka ng’Omuyudaaya nsobole okufuna Abayudaaya;+ eri abo abali wansi w’amateeka nnafuuka ng’ali wansi w’amateeka nsobole okufuna abo abali wansi w’amateeka, wadde nga siri wansi w’amateeka.+ 21 Eri abo abatalina mateeka nnafuuka ng’atalina mateeka, si lwa kuba nti sirina mateeka ga Katonda, naye ndi wansi w’amateeka ga Kristo,+ nsobole okufuna abo abatalina mateeka. 22 Eri abanafu nnafuuka munafu nsobole okufuna abanafu.+ Nfuuse byonna eri abantu aba buli ngeri nsobole okulokola abamu. 23 Nkola ebintu byonna olw’amawulire amalungi nsobole okugabuulirako abalala.+ 24 Temumanyi nti abaddusi mu mbiro ez’empaka bonna badduka naye omu yekka y’afuna ekirabo? Mudduke mu ngeri eneebasobozesa okukifuna.+ 25 Ate era buli muntu eyeetaba mu mizannyo gy’empaka yeefuga mu bintu byonna. Kyokka ekyo bakikola basobole okufuna engule eyonooneka,+ naye ffe etayonooneka.+ 26 N’olwekyo, sidduka ng’atamanyi gye ndaga;+ ebikonde byange sibikuba ng’akuba ebbanga; 27 naye nkuba* omubiri gwange+ era ngufuga ng’omuddu, nneme butasiimibwa nga mmaze okubuulira abalala.\n^ Obut., “buyinza.”\n^ Oba, “mbonereza; nkangavvula.”


Ddala omuntu eyali alokoseeko asigala mulokole era tasobola kufirwa bulokole?\nAbantu bwebamanya Kristu ng'omulokozi wabwe, bayingizibwa mu nkolagana ekakasa okulokolebwa kwabwe okubeera okunyweevu emirembe gyona. Yuda 24 ekkakasa nti, " Naye oyo ayinza okubakuuma obuteesittala, n'okubayimiriza mu maaso g'ekitiibwa kye nga temuliiko bulema mu kujaguza," Amaanyi ga Katonda gasobola okukuma omukkiriza obutagwa. Kiri eri yye si ffe, okutukugira okubeera mu kuberawo kwe okw'ekitibwa. Ffe okusigala mu Katonda kiva ku Katonda okutukuumira mu yye, si ffe kwekumira bulokozi bwaffe ku lwaffe.\nMukama waffe Yesu Kristu yagamba, " nange nziwa obulamu obutaggwaawo; so teziribula emirembe n'emirembe, so tewali alizisikula mu mukono gwange. Kitange eyazimpa ye mukulu okusinga bonna, so tewali ayinza okuzisikula mu mukono gwa Kitange." (Yokaana 10"28-29b) Yesu ne Kitaawe, bombi batulina mu mukono gwabwe. Ani ayinza okutwawula okutugya mu mukono gwa Kitafe wamu n'omwana?\nAbaefeeso 4:30 etugamba nti abakkiriza "yabateesaako akabonero okutuusa olunaku olw'okununulibwa." Singa abakkiriza baali basobola okufiirwa obulokozi, akabonero tekandibadewo kutuusa lunaku lwa kununulibwa, wabula okutuusa olunaku lwe baliyonoona, oba lwe baliva ku Katonda, oba lwe balitandika obutakkiriza. Yokaana 3:15-16 atugamba nti "buli alikkiriza Yesu Kristu, "alifuna obulamu obutaggwaawo". Singa omuntu asuubizibwa obulamu obutaggwaawo ate ne bumugyibwaako, kitegeeza nti tebwaali bulamu butaggwaawo. Singa omulokole yali asobola okufirwa obulokozi, ekisuubizo ky'obulamu obutaggwaawo mu Bayibuli kiba kirina obukyaamu.\nOkusika omuguwa okukyasinze ku nsonga y'okusigala nga oli omulokole ebanga lyonna kuli mu Abaruumi 8:38-39, " Kubanga ntegeeredde ddala nga newakubadde okufa, newakubadde obulamu, newakubadde bamalayika, newakubadde abafuga, newakubadde ebiriwo, newakubadde ebigenda okubaawo, newakubadde amaanyi, newakubadde obugulumivu, newakubadde okugenda wansi, newakubadde ekitonde kyonna ekirala, tebiiyinzenga kutwawukanya na kwagala kwa Katonda okuli mu Kristo Yesu Mukama waffe." Okusigala mu Katonda nga tuli Balokole kiva ku kwagala kwa Katonda eri abo beyanunula. Okusigala mu Katonda nga tuli Balokole kwagulwa Kristu, kwasuubizibwa Kitaawe era Kitaffe, era kunywezebwa n'akabonero ak'omwoyo Omutukuvu.


Bukedde Online - Eya Uganda egenze mu za kwegezaamu\nEya Uganda egenze mu za kwegezaamu\nEya Libya esubizza Proline obukadde 990 bwe ddu! Kyenkana akawumbi kalamba kagiyise mu ngalo\nWasswa Bbosa asuddewo Tooro United\nAdded 2nd November 2019\nAbakulira cricket bagamba nti Zimbabwe, nnungi mu cricket ng'okwegezaamu nayo, kyakubayamba okufuna obukodyo obulungi.\nKatende n'abazannyi abaagenze\nTtiimu y'eggwanga eya Cricket, esitula kiro kya leero ku Lwomukaaga, okugenda e Zimbabwe okwogezaamu ne ttiimu zaayo nga yeetegekera empaka ezigenda okubeera e Oman ku nkomerero y'omwezi guno.\nAba Uganda Cricket Association (UCA) bagamba nti olw'omutindo omulungi, Zimbabwe gw'eriko ku lukalu lwa Afrika mu Cricket, baagadde ewe Cranes okwegezaamu okulungi nga yeetegekera empaka z'ekibinja kya ICC World Cricket Challenge League Group B ezinaabeera mu Oman nga November 30 - December 13.\nOmumyuka wa ssabawandiisi wa National Council of Sports (NCS), David Katende ye yakwasizza ttiimu eno ey'abazannyi 16 bbendera okugenda mu kwetegeka kuno.\nKu Mmande, baakutandika okwegezaamu ne kiraabu ya Takasinga ate ku (Lwakubiri) bazannye O. Hararians ate ku Lwokutaano bazannye ttiimu y'eggwanga ya Zimbabwe ey'abali wansi w'emyaka 19.\n"Eggwanga libataddemu obwesige kubanga mmwe mutunuuliddwa okubbulula ttiimu ya Uganda okuva mu kibinja ekyokusatu okudda mu kyokubiri omwaka ogujja mu mpaka ezinaabeera mu Oman," Katende bwe yabuulidde abazannyo.\nAte ye kapiteeni omuggya, Brian Masaba eyasikidde Roger Mukasa yagenze awaga nti; "Nja kuduumira bulungi ttiimu kuba nakikolako mu ttiimu y'abato ey'abali wansi w'emyaka 19 mu 2017. Tumanyi ekigendererwa kya ttiimu,".\nTtiimu essiddwaamu abazannyi bana abapya okwongera okuvuganya nga mu mpaka ze beetegekera mu Oman, baakutwalako 12.\nKafulu wa Table Tennis ali ku bugenyi mu Uganda\nNile Breweries evuddeyo ku gwa Cranes\nAba Pool bagenze Zimbabwe kuvuganya mu za Afrika\nBabakutte bawandiika abaazirwanako ab'empewo\nPoliisi etandise okukwata abasolooza ssente ku bantu okubafunira densite\nPulezidenti atwerabidde - Abaazirwanako


Bukedde Online - Paasita Bujingo bamugobye ku Bat Valley\nAsuddewo omwana n'agenda okwetunda\nOkwemalira ku 'Facebook' kujja kubasuula e...\nNNANKULU (Dayirekita)w’ekibuga Kampala, Jennifer Semakula Musisi, awandiise ebbaluwa eragira Paasita Aloysius Bugingo owa House of Prayer Ministries International ku Bat Valley, n’abantu abalala abakozesa ebizimbe n’ebintu by’essomero lya Bat Valley Primary School okubyamuka mu bwangu kuba akizudde\nNNANKULU (Dayirekita)w’ekibuga Kampala, Jennifer Semakula Musisi, awandiise ebbaluwa eragira Paasita Aloysius Bugingo owa House of Prayer Ministries International ku Bat Valley, n’abantu abalala abakozesa ebizimbe n’ebintu by’essomero lya Bat Valley Primary School okubyamuka mu bwangu kuba akizudde nti bitaataaganya okusoma kw’abayizi.\nEbbaluwa eno Musisi yagiwandiise nga July 23, 2015 ng’egamba nti abakolera ku ttaka ly’essomero baleekaana era abayizi tebakyetaaya.\nMusisi yalagidde Town Clerk wa munisipaali ya Kampala Central okuteeka ekiragiro kino mu nkola bunnambiro, asengule abapangisa bonna abali ku ttaka ly’essomero lino.\nEkiragiro kya KCCA kiddiridde abazadde awamu n’abatuuze okwekubira enduulu mu b’obuyinza nga beemulugunya ku basaanyaawo essomero nga balipangisaako ebitundu.\nMu be beemulugunyaako kuliko, Paasita Bugingo, eyaddira ekisaawe ky’essomero n’ateekako weema mw’akuhhaanyiza abantu okusaba.\nKuno era agattako ekisenge ekinene omuteesezebwa eky’essomero n’aterekamu entebe ssooko okukozesa awalagirwa emizannyo ne katemba.\nAbazadde era beemulugunya ne ku mbeera y’essomero anti ebizimbe bikaddiye nnyo nga bitonnya. Ekizimbe kimu kyokka kye kiriko langi, kyokka nga kyapangisibwa era ne ssente ezivaamu zitwalibwa Bayindi.\nABAKULEMBEZE ABATWALA EKITUNDU BANNYONNYODDE\nKansala Peter Aheebwa Ozo, akiikirira Nakasero III ku lukiiko lwa Kampala Central, yategeezezza nti abaagala okuggyawo essomero baatandika kaweefube waabwe mu 2007 era akakuubagano ne katandika.\nAbakulembeze baatandika okulirwanirira ne bawandiika ekiwandiiko kye baatwala mu Palamenti nga bayambibwako eyali omubaka wa Kampala Central, Erias Lukwago ng’ali wamu n’eyali kkansala, Max Mboize.\nOzo agamba nti, “Olukiiko oluliddukanya kuliko Abayindi, kuba batwalibwa nti be batandisi baalyo, wadde nga waliwo obujulizi obulaga nti ku bizimbe ebina (4) ebiri ku ssomero, Mmengo yazimbako bibiri. Twasaba dda Palamenti eyingire mu nsonga z’essomero era nga baasaba liizi y’Abayindi gye baalina ku ttaka ly’essomero (eyali eneetera okuggwaako) ereme kuzzibwa buggya, kuba kwaliko essomero lya gavumenti.\nOluvannyuma lw’okufuna amawulire nti essomero baagala kulisengula, twasala mangu amagezi ne tuteeka envumbo (caveat) ku ttaka lino nga July 26, 2007 ne tugisasula mu Uganda Revenue Authority, era n’eteekebwako. Kyokka tukitegeddeko nti Abayindi baafunye obwannannyini obwenkomeredde ku ttaka lino (free hold).\nSsente Abayindi ze bapangisa mu bizimbe by’essomero tebaziteeka ku akawunti ya ssomero era tetumanyi kye zikola. Ensonga zino twazituusa dda mu ofiisi ya Katikkiro wa Uganda n’ewa Minisita w’Ebyenjigiriza.\nEkisaawe ky’essomero, mwateekebwamu weema z’ekkanisa.\nSSENTEBE W’EKITUNDU SI MUMATIVU\nHamis Kwesiga, ssentebe wa LCII, Ward, Nakasero III, yategeezezza nti ekisaawe ky’essomero, kirimu weema z’ekkanisa ya Bugingo. Ekisaawe kye kimu kibadde kikozesebwa aba Kolo-lo High School erya bonnabasome owa siniya, eriri okumpi.\n“Emyaka nga mukaaga emabega, Abayindi baaleetako bbulooka ne baziyiwa mu kisaawe, kyokka ne tubalemesa.\nAbaagala okutwala essomero lyaffe, batandise n’okutiisatiisa abantu abalwanirira essomero nga babayita abalabe ba Katonda. Tewali ajja kutujja ku mulamwa, kuba lino ly’essomero lyokka omuzadde w’okyasobola okusasula 40,000/- omwana n’asoma,” Kwesiga bw’agamba.\nMu kiseera kino ekitundu ekyaliko nnasale kyapangisibwa, era ebizimbe by’essomero kuliko ekkanisa ttaano (5) ezibipangisaako. Ekisenge ky’essomero omuteesezebwa, Paasita Bugingo mw’atereka entebe ze z’akozesa mu weema.\nAbalokole bano bakubirawo ebidongo era abaana tebakyasobola kuwulira bulungi ng’abasomesa babasomesa.\nKirowoozebwa nti bino byonna bikolebwa mu bugenderevu okulemesa essomero okubeerawo.\nABAPANGISA KU SSOMERO - BAT VALLEY\nEkkanisa ya House of Prayer yassa weema mu kisaawe ky’essomero, MATMEG Catering, Afri-Talents, EDBENAS Uniforms, Mariam Ndagire, Shield of Faith, Endtime Gospel n’abalala.\nAbo tebaagala Katonda - Bugingo\nPAASITA Bugingo yagambye nti, “Ezo ntalo za bantu z’otoyinza kusobola kuba beenoonyeza byabwe. Ali emabega w’entalo ezo, amanyiddwa era kiri ku likodi nti yayita Katonda sitaani. Tetulina mirimu gya ssomero gye tutaataaganya, wabula aboogera ebyo tebaagala Katonda.”\nBugingo bwe yabadde mu kusaba ku Ssande, yagambye nti baafunye ekifo ekiri mu bbanga eritasussa kkirommita emu we bagenda okusengulira ekkanisa.\nEbizimbe by’essomero lya Bat Valley biri ‘ku ccupa\nABAYINDI BAAGALA KUliSENGULA\nAbakulira ekibiina ky’Abayindi ekya SSDM (abaddukanya essomero lino), baategeeza akakiiko ka Palamenti akaali kanoonyereza ku nsonga z’essomero nga bwe baagala okulisengulawo.\nAbayindi balina entegeka y’okugula ettaka lya bukadde 150 eddala we baba basengulira essomero lya Bat Valley. Baategeeza akakiiko nti awali Bat Valley baagala kussaawo essomero ly’obwannannyini n’erya siniya.\nAmasomero ga Gavt agaggyiddwa mu Kampala:\nRhamagaria (eryali erya Green Valley Primary School).\nKyaggwe Road Primary School, kati baazimbawo Shopping Mall.\nAriya Primary School e Kamwokya, kati lyafuuka lya bwannannyini.\nNabagereka Primary School.\nShimon Primary School.\nABASOMESA BEEKUBIRA DDA ENDUULU\nBukedde yafunye ebbaluwa okuva mu ofiisi y’atwala ebyenjigiriza mu Kampala Central nga yawandiikibwa June 6, 2015, abasomesa nga balaga embeera embi gye bakoleramu.\nEnsonga ze baawa mulimu okuggala nnasale y’essomero mu makkati g’omwaka nga tewali nsonga eweereddwa, era n’ebintu ebyali mu bizimbe bino tebirabikako wamu n’ekisaawe. Baanokolayo ebizimbe n’entebe ebiri mu mbeera embi ng’ekizimbe ky’essomero ekirungi ate tekikolebwamu mirimu gya ssomero sso nga n’abasomesa batiisibwatiisibwa.\nLipooti ya Palamenti ku bya Bat Valley\nPalamenti yassaawo akakiiko okunoonyereza ku nsonga z’essomero lya Bat Valley ne kafulumya lipooti mu February wa 2008. Akakiiko kaaliko; James Kubeketerya nga ssentebe ssaako; Sylivia Namabidde ow’e Mityana, Rosemary Seninde ow’e Wakiso, Nalule Safia ow’abaliko obulemu n’abalala.\nEssomero lino lyatandika mu 1938 nga lyatandikibwawo Asian Community ku ttaka lya yiika nnya n’obutundu 99, nga lyaweebwayo eyali Gavana. Omukolo gwakolebwa ogw’okusonda ssente z’okuzimba essomero era abantu baabulijjo bangi baawaayo ssente z’okuzimba omwali n’obwakabaka bwa Buganda.\nAkakiiko kaakizuula nti Abayindi abeegattira mu kibiina ‘The Shree Sanatan Dharma Mandal (SSDM)’ be baaweebwa liizi okuddukanya essomero lino. Essomero lyalimu abayizi 1,120 mu 2007, kyokka nga mu 2004 lyalimu 2,317.\nKyazuulwa nga ku budde obwo liizi ya SSDM yali yaggwaako nga November 1, 2006 wadde nga ssente ezaali zikuhhaanyizibwa mu bizinensi ezaateekebwawo abazadde nga ‘theatre’ ne kantiini, zitwalibwa ba SSDM sso si kuganyula ssomero, eribadde lyegezebwamu okuggibwawo okuva 2004. Kino kye kimu ku byali bireetedde omuwendo gw’abayizi okukendeera.\nAkakiiko ka Palamenti kaasemba essomero lisigale nga ligunjula abaana awatali kutaataaganyizibwa.\nEnte ezibbibwa mu Kayunga ne Nakasongola zikwasizza 2\nMuseveni ayagala Disitulikiti y\nAbaana bâ€™omujaasi babawadde obutwa\nBakyala b''omuyimbi Mamuli Katumba bakyesomba\nMamuli Katumba asanyaladde amagulu; takyatambula\nMamuli Katumba amaze essaawa 8 ng'azirise


Bukedde Online - 'Muntaase ku baana bange abanzibako ettaka'\nAbadde ayanula engoye z'abatuuze ku waya a...\nAnamaria Nantume 93, omutuuze w'e Kawempe Mbogo zzooni mu muluka gwa Kawempe I y'agugulana n'abaana abaatuuka n'okumutwala ku poliisi y'e Kawempe n'akakibwa okubawa omugabo gwabwe ku ttaka lye bayita erya kitaabwe.\nNantume yategeezezza nti bba, omugenzi Festo Lukwago yafa mu 2008 nga yalina abakazi 5 n'amuzaalamu abaana 7 ng'abasatu baafa ate abana abaasigalawo kwe kuli ababiri abamufuukidde ekyambika ku ttaka.\nYagasseeko nti ettaka lino kyasooka kuba kibanja kye yagula ku mugenzi Badru Kakungulu ekyali kiweza yiika emu n'ekitundu nga wano kitaabwe yajjangawo buzzi ng'oluvannyuma lw'okwagala okwegula yatundako n'asigazaawo desimoolo 62.\nYagambye nti mu 2016 yawaako omwana wa mwannyina Eva Nantume poloti ekyanyiiza bawala be, Sarah Namuddu ne Harriet Nakabugo olwo ne batandika okumuteeka ku nninga nabo abawe omugabo gwabwe okukkakkana nga bamututte ku poliisi y'e Kawempe ng'eno gye yategeerera nti baali bajingiridde ekiraamo nga kiraga nti ettaka lyali lya Lukwako (kitaabwe).\nYagambye nti abaserikale baamukaka okugabira abaana ettaka naye kye yakola kyokka ne bagaana okuteeka emikono ku ndagaano nga bagamba nti babawadde kitono ekyamuwalirizza okugenda mu kkooti y'e Nabweru okwekubira enduulu.\nYagambye nti omwaka oguwedde yazzeemu n'abawa kyokka ne bagaana ekyabaweereddwa ne bakigaana nga wano Nantume w'atabuliddwa ng'agamba abaana bandimuttira mu nju.\n"Okuwangaala kuno kundabisizza ebinene, abaana be nzaala nga nnabaweererera n'abaana baabwe (abazzukulu) bansasuddemu kundaaza. Amazima ettaka lyange tekuli lya kitaabwe kuba n'okutundako nnatunda akyali mulamu. " Nantume bwe yategeezezza.\nYagambye nti yali yazimba n'enju okuli emizigo gy'abapangisa Nakabugo yagiwamba ng'ate yali yeetegekera bukadde bwe n'asaba abazirakisa bamuyambe bamutaawuluzeeko abaana.\nHarriet Nakabugo 47: Maama alimba ettaka lyali lya taata. Bwe twali mu lumbe lwa taata e Gomba, ssenga Claire Nantongo yaleeta ekiraamo nga kyogera ku byobugagga bya ttaaka okwali ettaka ly'omu Kinaawa, Gomba ne maama w'ali.\nTaata yali yangamba nti ettaka yaligulira maama ng'ali lubuto lwa muganda waffe Nalukwago. Maama by'agamba nti twagala kumugoba ku ttaka alimba nze njagala kkubo erintwala ku nju yange, ekirala waliwo abali emabega we abamusendasenda.\nSarah Namuddu: Maama by'agamba nti twagala kumutta tetukisobola, ekiraamo baakisoma nga kigamba nti buli maama n'abaana be asigale ewuwe.\nGwe baalemesezza okusisinkana Museveni alidde obuwuka\nBagundi kibooko 70 nga ziyitiridde\nAbakozi ba Gavumenti babiri basindikiddwa e Luzira Ku bigambibwa okulya nguzi


Bukedde Online - Jennifer Mary atongoza nkya olutambi lwe e Bungereza\nJennifer Mary atongoza nkya olutambi lwe e Bungereza\nKu myaka 145 alya buli ekimusala mu maaso\n“Mpulire essanyu buli lwe nninnya ku siteegi okuyimba ne nvaako nga waliwo abantu Abalokose kubanga eno y’emu ku nsonga lwaki nnasalawo okuyimba,” bwatyo omuyimbi Jennifer Mary bw’ayogera ku bulamu bwe obw’okuyimba.\nOmuyimbi Jennifer Mary\nJennifer omuyimbi w’ennyimba ez’Eddiini era y’omu ku Bannayuganda abayimbi ababeera ebweru wa Uganda, ng'emirimu gye egisinga agikolera Bungereza gy’ayimbira.\nOkumanya anyiikiridde okukuba omuziki, w’osomera bino enkya ku (Ssande) atongoza olutambi lwe olupya ‘God is higher’ ku mukolo ogutegekeddwa ku Meridian Sports & Social Club Center- Carlton Park Lane, London SE7 8QS ng'awerekeddwako abayimbi abalala okuli ne Daudi Lumu.\nLumu ne Jennifer\nJennifer y’omu ku bayimbi aboogerwako okuba n’ekitone ky’okuyimba eky’enjawulo. Ng'oggyeeko okuba n'ekirabo ky'eddoboozi esseeneekerevu, muwandiisi wa nnyimba mulungi ate n'ayimba mu nnimi ez’enjawulo.\nYatandika okuyimba mu 2010 era ebbanga ly’amaze mu nsiike eno akoleddemu 'Album' z’ennyimba bbiri nga buli emu eriko ennyimba 9. Emu ku zzo eri mu Luganda ate endala eri mu Lungereza.\nMu zimu ku nnyimba ze kuliko; ‘Nyamba Mukama’ olumutunze ennyo.\nEnddala kuliko; Silire Kusinza, Ye yekka, Tusinze, Nnyamba Mukama, Weetikkule emigugu, Nywera Mmeeme yange.\nAte ez’Olungereza kuliko; God is higher, Worship the Lord, Hossana to the king, We love you, He’s all that I am , We give you praise,\nJennifer agamba nti ekirooto kye mu kuyimba, kusomesa n’okubuulira enjiri okulaba ng'abantu beenenya ebibi byabwe ne badda eri Katonda.\nAba NRM e Sheema beesunga buwanguzi\nEmyaka 5 egya Katikkiro Mayiga: Ebituukiddwaako n'ebikyagaanyi okuggwa


Bukedde Online - Bizinensi yange yaakulunda mbuzi ez’olulyo\nEntangawuzi zigudde akatale abalimi ne bakaaba...\nLukwago alima yiika z’emmwaanyi 30 omulundi...\nEmbuzi ennongooseemu nga Savannah zikula mangu naddala nga zirabiriddwa bulungi, zizaala abaana babiri n'okudda waggulu oluzaala ate zizaala emirundi esatu omwaka ate ennansi okuzitowa kkiro 10-15 kisobola okutwala emyaka ebiri.\nTushemereire ng’agabirira embuzi ze\nOBULUNZI bw'embuzi gumu ku mirimu egifuna kyokka bangi bagunyooma nga balowooza nti teziwera ate n'abaguzi babadondola.\nGeorge Tushemereire, omulunzi era omulimi ku kyalo Nkoma mu ggombolola y'e Lugusuulu e Ssembabule, agamba nti embuzi nsolo ezisobola okukugaggawaza n'okukuggya mu bwavu ssinga ozirunda mu ngeri yanjawulo ate ng’olina ekigendererwa.\nAgamba nti ng'ensolo endala zonna, embuzi zeetaaga okulabirira obulungi, okuziriisa omuddo oguziwa ebiriisa omubiri bye gwetaaga, okuzijjanjaba n'okukyusa olulyo ofune olulyo olulungi olukula amangu era olugejja osobole okufuna akatale k'embuzi z'olunda.\nTushemereire agamba nti, “Mu kiseera kino nina embuzi ezisoba mu 400 ekika kya Savannah ne Boer nga zino zizitowa wakati wa kkiro 20 - 30 olwo ne nzitunda okutandikira ku 200,000/- enduusi ate enkulu zituuka ne 500,000/- kubanga embuzi zange za lulyo nga zizaala abaana 2-4 buli emu buli mulundi.\nEmbuzi ennume ekika kya Savannah Tushemereire gye yagula okuwakisa embuzi ze.\nNsinga kutunda mbuzi nto kyokka ng’okuzifuna olina kuzeekwata, enkulu ntunda zikaddiye, ezizaala obubi n’ezirina emize.\nEmbuzi erabiriddwa obulungi, ku myezi ena ebeera etuuse okuwaka n’okutandika okuzaala wabula ng’ebintu ebirala byonna, okusobola okufuna mu bulunzi bw’embuzi olina kubukola nga bizinensi ng’ossaamu okubala ebitabo, okujjanjaba ng’okuziwa obudde okumanya embeera yaazo.\nNakulira mu famire ya balunzi era nakula nga ye bizinensi gye mmanyi. Nasoma okutuuka ku S4 e Kaabuwoko mu Rakai olwo ne ηηenda ku satifi keeti ez'enjawulo, bwe namaliriza ne mpeebwa obw'omuluka okuva mu 1997 naye era nga nnunda era wano nayongera okunyweza obulunzi.\nMu budde obwo nga tulunda nte ez'amayembe amanene, nga tulina nga 200 era nga mu biseera ebyo tewali bya kusiba ku ttaka okutuuka mu 1996-98 okusiba lwe kwatandika. Wano tulinawo yiika z'ettaka 200 nga kuliko n'eza baganda bange naye nga kitaffe yatulekera yiika 138 eddala ne tuligula nga yiika tugigula nga 250,000/- ne ligenda nga lyeyongera.\nLuli twalundanga n'embuzi 50 ku 100 nga tewali azissaako birowoozo nga gye zisanga gye zisula mpozzi nga waliwo mugenyi azze gwe twagala okusalirako oba nga twagala okubeerako gye tutunda.\nMu 2003, natandika okulunda ente ez'amata kubanga ze twali tulunda tezaavangamu mata gawera. Ng'okufuna liita 20 olina kukama ente eziwera 40 naye bwe ntandika ente z'amata ne ndaba nga ndi mu bizinensi era ebintu bingi ebyakyuka naddala embeera z'awaka nga buli kiseera tubeera n'amata.\nEnte ze nasookerako naziggya w'omukulu w'essomero lya Ntare High school, namugulako ennyana 6 ku 500,000/- buli emu.\nTushemereire ng’ali mu nte ze ez’amata.\nZino zimpa liita 5-6 buli emu olunaku, bwe zaagenda zizaala ne ntandika okuggyawo ennansi era nga kati sirina nte nnansi yonna.\nMu 2014 nali ntuuse mu liita 160 kyokka natundako ente ezimu ne mpeza obukadde 24 ne ngulamu ettaka yiika 22 nga kati nfuna liita 140 mu nte 20 olunaku kyokka nga zonna awamu nina ente 100 ng’ez'amata nzirundira ku ttaka lye nagabana ku lya kitange yiika 70.\nMuno nasalamu ebibangiriz bisatu, nasimamu ekidiba, yiika z'ebisagazi nziriikiriza ne ccaccu mu kasana ate ηηenda kulima omuddo omulala mu nteekateeka ya Gavumenti ey'okutuwa tulakita era zirabirirwa omukozi omu gwe nsasula 100,000/- omwezi n'abaana bange ne bamuyambako bwe babeera mu luwummula.\nOkusoomoozebwa kwe tusinga okubeera nakwo bbeeyi y'amata eri wansi nnyo nga liita eri ku 350/- ate ku musana 500/-. Okulala y'enkola y'okuwakisa ente n'amazzi ag’olulyo, mu kiseera kino tetulina basawo beesigwa era eno y'ensonga lwaki tetugikozesa.\nOluvannyuma lw'okutuula S4 mu 1994, nasalawo okutandika okulunda embuzi nga bizinensi. Nalondayo embuzi 20 okuva mu mbuzi ennansi ze twalina awaka okutandikirako bizinensi yange kubanga mu kiseera kino twalina ettaka ddene ate nga n'omuddo weeguli okuziriisa ne zikula nga nnungi.\nMu 2009, nafuna embuzi y'olulyo olulongoseemu ekika kya Savannah ne Boer ze nagula ku bukadde bubiri buli emu.\nZino zaali nnume ze nakozesa okuwakisa embuzi zange, mu kiseera kino nina embuzi ezisoba mu 400 nga za bika byanjawulo omuli; Savannah, Boers, Togenberg n'ennansi nga zino nzitunda okutandikira ku 200,000/.\nEmbuzi ennongooseemu nga Savannah zikula mangu naddala nga zirabiriddwa bulungi, ku myezi mukaaga zibeera zizitowa wakati wa kkiro 20 ku 30.\nZizaala abaana babiri n'okudda waggulu oluzaala ate zizaala emirundi esatu omwaka ate ennansi okuzitowa kkiro 10-15 kisobola okutwala emyaka ebiri.\nKino kitegeeza embuzi emu ekuwa abaana nga bataano omwaka olwo ssinga obeera n'embuzi ezizaala 20 nga zizaala mu kiseera kye kimu, mu mwaka obeera ofunye embuzi 100 ate nga maama w'azaalira omwana ogwokusatu, ogwasooka gubeera gutuuse nagwo okuzaala ekitegeeza nti omwaka gwokusatu we guggweerako obeera omaze okuweza ekisibo.\nEmbuzi zirya kumpi buli bikoola mu Uganda wabula totwala mbuzi zo kulya ng'omuddo gulyaliko omusulo.\nZitwale nga zimaze okuwera essaawa 5:00. Mu ngeri y'emu fuba okulwanyisa obulwadde mu mbuzi ng'oziwa eddagala eritta ebiwuka n'okwebuuza ku musawo buli kiseera.\nOkusoomoozebwa mu kulunda mbuzi kwa babbi kubanga embuzi obutafaanagana na nte, omuntu asobola okugikwata n'agibaaga mu bwangu.\nEkirala, ensolo ez’omu nsiko ng'embwa, obulwadde naddala omusujja obutta embuzi nabyo bizibu.\nEKITUNDU KIFUNYE MU KULUNDA EMBUZI\nTushemereire agamba nti ekitundu kino kyali kimanyiddwa ku bulunzi bwa nte kyokka bwe yatandika okulunda embuzi yasikiriza n'abalunzi abalala okutandika okuzirunda.\nMu kiseera kino alina abalunzi 200 mu disitulitiki eno abalunda embuzi nga buli omu alina embuzi ezisoba mu 350. “Bwe natandika okulunda embuzi nakizuula nga sigenda kusobola kufuna katale nga ndi nzekka era nayagala abalunzi abanninaanye okulunda embuzi ng'eno y'engeri yokka okugumya akatale kaffe n'okulaba ng'abaguzi tebatudondola.\nNakwatagana ne Gavumenti okuzaalisa n'okubunyisa embuzi z'olulyo eri abalunzi abalala okulaba nga nabo batumbula endyo zaabwe.\nEbibala by’enkolagana eno bingi kubanga Sembabule yali terabika mu ngeri gy'eyongera ku nkulaakulana n'ennyingiza y'eggwanga emyaka 15 emabega naye kati y'emu ku bitundu mu Uganda ebisinga okuvaamu embuzi,” bwe yagambye.\nOkusinziira ku miwendo gya minisitule y'obulimi, obulunzi n'obuvubi, Sembabule yalina embuzi 75,000 ennansi mu mwaka gwa 2000 kyokka kati disitulikiti erimu embuzi ezisoba mu 200,000 nga ku zino 60 ku 100 nnongooseemu.\nBonny Kitaka, omusawo w'ensolo ng'akola ne Ssembeguya Estates, agamba nti embuzi ennume ekika kya Savannah nga nzungu ddala egula okutuuka ku bukadde bubiri ate enkazi 600,000/- kyokka engeri gye zikula amangu ate nga zizaala abaana abawera, ssente oziggyayo mangu.\nMu myezi etaano, embuzi eno ebeera esobola okuzitowa kkiro 45 nga nnamu ate ennyama n’evaamu nga 35 ekitegeeza nti obeera osobola okutunda embuzi yo ku 300,000/- kubanga kkiro y'ennyama y'embuzi egula 10,000/- .\nTushemereire alima n’emmwaanyi.\nOluvannyuma lw'okulunda, nakizudde ntina nina okulima era mu kiseera kino nina yiika y'olusuku emu n'ez’emmwaanyi bbiri kyokka nga tezinnatandika kunogebwa bulungi.\nNina abakozi munaana abakola ku ffaamu yange yonna kyokka nga bano abasinga mbaggya Rukungiri kubanga abavubuka ku kitundu tebaagala kukola. Abakozi mbasasula okutandikira ku 100,00/- omwezi.


Bukedde Online - Ab'e Butabika bagaanyi akakiiko ka Ssentebe\nAb'e Butabika bagaanyi akakiiko ka Ssentebe\nAbbira ku ATM bamukutte: Bamusanze ne kaadi z'abantu b'azze abba\nBobi Wine adduukiridde abaagobeddwa ku tta...\nAb’e Butabika bagaanyi akakiiko ka Ssentebe\nSSENTEBE wa Zooni ya Butabika Hospital, Isaac Namabaale olukiiko lw’ebyokwerinda lwe yayise lumuvudde mu ngalo oluvannyuma lw’abatuuze okumutabukira nga bamulanga obwannakyemalira n'alonda akakiiko k'abakulembeze b'afuga nabo ekitundu kino nga takkiriziganyiza nabo.\nNamabaale, abatuuze abaabade bakambuwadde okukira ennumba katono bamugajambule oluvannyuma lw’okumubuuza ku ngeri gye yalondamu abakulembeze bano bo be bagamba nti si batuuze batuufu mu kitundu.\nAbatuuze bano nga bakulembeddwaamu Amir Kabuye bagamba nti, bwe baamala okulonda. Ssentebe, yakozesa obuyinza bwe n’alonda akakiiko akaliko abantu abatali batuuze mu kitundu nga n’empisa zaabwe si nnungi ne bawakanya eky’okukulemberwa abantu be bateekakasa.\nYayongedde n’ategeeza nti, ekyalo kino kinene nnyo ate Ssentebe n’abaakakiiko ke tebasiibawo nga ne bwe wagwawo ekizibu tewali we bayinza kuddukira okukigonjoola. Omu ku batuuze, Masuudi Ssemakula yawakanyizza ebyayogeddwa abamu ku batuuze n’agamba nti ye ssentebe tamulinaamu buzibu abantu be baamwerondera era n'olukiiko lwe yalonda alukkiririzaamu. Agamba nti, abamu ku bawakanya obukulembeze bwa Namabaale beebo abaali ku ludda olwamuvuganya abagezaako okumulemesa.\nOmutuuze omulala, Mayanja Kizito agamba nti, abantu Namabaale be yalonda tebabamanyi mannya ate era abamu ku bo baakasenga mu kitundu kino nga tebamanyi mpisa zaabwe.\nOlukiiko lwacankalanye oluvannyuma lw’abamu ku batuuze okulemesebwa okubuuza ebibuuzo ebibaluma nga bagamba nti bayaaye abatalina bye bagenda kwogera ebikulaakulanya ekitundu. Wano Meeya wa Nakawa, Ronald Balimwezo we yatuukidde n’akkakkanya abatuuze bano n’agamba nti tewali muntu asobola kuggya bwesige mu bakulembeze, alina okwemulugunya okw’engeri yonna alina kugenda mu kkooti.\nYabagambye nti, abakulembeze bano baamala dda okulayizibwa ku bukulu buno era essaawa eno baliwo mu mateeka era ye n'olukiiko lwe tebasobola kubagoba. Yabuuzizza Namabaale oba yayanjulira abatuuze abakulembeze ba LC1 b'afuga nabo n’amutegeeza nga bwe yakikola era ne babakkiriza.\nMeeya Balimwezo yalagidde abatuuze bano okuwandiika ebbaluwa erimu okwemulugunya kwabwe ku nsonga y’abakulembeze bano be bateesiga bagitwale mu ofi isi ye alabe engeri gy’ayinza okugonjoola obutategeeragana buno mu mirembe.\nMu kitundu kino era waliwo obutakwatagana ku nsalo za zooni zino ng’abamu ku batuuze bagamba nti ba mu Mutungo Zooni 4 ate abalala bagamba nti bali Butabika. Wabula Balimwezo yabagambye nti ekitundu kino kiri mu muluka gw’e Butabika era n’asuubiza okutuuza olukiiko abalage ensalo zino ng’asinziira ku maapu ya Nakawa.\nMu lukiiko luno bakkaanyizza okusasula 2,000/- buli mwezi nga zino zigenda kuyambako okusasula abantu abaateekebwawo okukuuma mu budde bw’ekiro. Akulira Poliisi y’e Mutungo, Endrick Nuwamanya yayanjudde densite y’ekyalo buli mutuuze gy’alina okubeera nayo ng’anaasangibwa nga tagirina waakuvunaanibwa.\nOlukiiko lwetabiddwaamu abakulembeze abalala okwabadde bakansala b’omuluka gw’e Butabika okuli Chrisitine Ofwono ne Andrew Kiriggwajjo.\nAtemye omwana we lwa kulya 'wootameroni'\nAkutte mukazi we mu bwenzi nâ€™amugabira omusiguze\nAkabenje katuze kansala abadde ategeka okuwasa


Bukedde Online - Kabalagala gwe tukola tussaamu vanilla ne tukola ssente\nObutasoma tekitegeeza kufa bwavu\nAbayizi ba yunivasite ya Makerere bakoze kkampuni esiika kabalagala gwe bassaamu vanilla akatale ne kabalemerawo\nBammemba be Tukatu Delicious Pancakes nga bakola kabalagala\nJameima Nabukeera muyizi ku yunivasite e Makerere era mu kuyiiya emirimu egivaamu ssente gye basobola okukola nga bamalirizza okusoma ne batanoonya mirimu agamba nti, ye ne banne basiika kabalagala nga kino baakisalawo oluvannyuma lw'okukizuula nti kimu ku byokulya ebisinga okutambula ate ng'okutandika kyetaagisa ssente ntono.\n"Twatandika ne kapito ataweza 10,000/-. Twagula akawagu n'amenvu ku 2,000/-, kkiro y'obuwunga bwa muwogo ku 2,000/- n'ebirala omuli butto, ekizimbulukusa, n'ebirala kyokka nga muno tusobola okuggyamu 13,600/- oluvannyuma lw'okutunda anti kabalagala waffe tumutunda 200/- buli kamu", Nabukeera bw'agamba.\nBammemba ba Tukatu Delicious Pancakes nga bateekateeka kabalagala ow'okusiika\nOkukola kabalagala kimu ku bintu ebyangu kuba oluvannyuma lw'okufuna obuwunga n'amenvu naddala aga ndiizi, osooka n'osotta oba okuganyiga ne gagonda olwo n'otabikamu obuwunga bwa muwogo n'ossaamu n'ekizimbulukusa kyokka tokola bigumu olwo n'osala okusinziira ku nkula gy'oyagala.\nKabalagala tumusiikira ku butto okumala eddakiika eziri wakati wa ttaano ne 10 abeera amaze okuggya olwo ng'otandika kutunda. Kabalagala tomussaamu sukaali kuba kye kimukalubya. Mu ngeri y'emu osobola okumussaamu vanilla olwo n'abeera n'akawoowo ak'enjawulo akanuguuna buli amulyako ekigenda okukuyamba okufuna akatale.\nPatrick Ochapet, akulira kkampuni eno gye bayita Tukatu Delicious Pancakes agamba nti olw'okuba kabalagala alabika nga bizinensi ya bulijjo, baalina okuyiiya ennyo okulaba nga bassaawo enjawulo n'okuteekawo omutindo ogusobola okusikiriza abaguzi.\nAbabaka ba NRM bakyewaggula bakubye amavi ne beetondera Museveni: 'Balokose'


Ebibuuzo Bisatu Byakyusa Obulamu Bwange Emirembe Gyonna | Bayibuli Ekyusa Obulamu bw’Abantu\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Bislama Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Cibemba Croatian Czech Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gun Haitian Creole Hebrew Hiligaynon Hiri Motu Hungarian Icelandic Igbo Iloko Indonesian Italian Japanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kongo Latvian Lingala Lithuanian Luganda Luo Luswayiri Luswayiri (Congo) Luvale Luwalabu Macedonian Malagasy Malay Maltese Maya Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tahitian Tatar Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Vietnamese Wallisian Xhosa Yoruba Zapotec (Isthmus) Zulu\nEbibuuzo Bisatu Byakyusa Obulamu Bwange\nByayogerwa Doris Eldred\nEBYAFAAYO: YALI ANOONYA EKIGENDERERWA MU BULAMU\nNnakulira mu kabuga Ancram, akali mu bukiikakkono bw’essaza lya New York, mu Amerika. Akabuga ako kaalimu faamu z’ente nnyingi. Mu butuufu, ente zaali nnyingi okusinga abantu abaali bakabeeramu.\nFfenna awaka twasabiranga mu kkereziya emu yokka eyali mu kabuga ako. Buli lwa Ssande ku makya, jjajja omusajja yakubanga engatto zange eddagala ne ŋŋenda okusaba nga nnina ka Bayibuli kange akeeru jjajja omukazi ke yampa. Nze ne bato bange twayigirizibwa okukola ennyo, okuyamba baliraanwa baffe, okubassaamu ekitiibwa, n’okusiima ebirungi bye tulina.\nBwe nnakula, nnava awaka ne nfuuka omusomesa. Nnali nneebuuza ebibuuzo bingi ebikwata ku Katonda ne ku bulamu. Abamu ku bayizi bange baalina ebitone eby’enjawulo. Abalala baali tebalina bitone ng’ebyo naye nga bakozi nnyo. Abamu baaliko obulemu ku mibiri gyabwe, naye ng’abalala balamu bulungi. Nnali mpulira ng’ekyo si kya bwenkanya. Ebiseera ebimu abazadde b’abaana abaliko obulemu baagambanga nti, “Katonda ye yayagala omwana wange abeere bw’ati.” Nneebuuzanga ensonga lwaki Katonda aleka abaana abamu ne bazaalibwa nga baliko obulemu, ate nga tewaba kikyamu kyonna kye baba bakoze.\nAte era nneebuuzanga nti, ‘Kintu ki eky’amakulu kye nsaanidde okukola mu bulamu bwange?’ Wadde nga nnali nkulidde mu maka amalungi, nga nsomedde mu masomero amalungi, era nga nkola omulimu gwe njagala, nnawuliranga nti obulamu bwange si bwa makulu ate nga bw’akaseera buseera. Nnali nsuubira okufumbirwa, tuzimbe ennyumba ennungi, nzaaleyo abaana, era nneeyongere okukola okutuusa lwe nnandiwummudde ku mulimu, n’oluvannyuma ntwalibwe mu kifo gye balabiririra bannamukadde. Nneebuuzanga obanga waliyo ekintu ekirala ekikulu mu bulamu.\nLumu twagenda e Bulaaya okulambula nga ndi ne basomesa bannange. Twalambula Westminster Abbey, Notre-Dame de Paris, Vatican, ne kkereziya endala entonotono. Buli gye nnagenda nnabuuzanga ebibuuzo byange. Bwe nnakomawo ewaka e Sloatsburg, mu New York, nnagenda mu kkereziya eziwerako naye tewali n’omu yaddamu bibuuzo byange mu ngeri ematiza.\nLumu, omu ku bayizi bange ow’emyaka 12 yajja we nnali n’ambuuza ebibuuzo bisatu. Ekisooka, yambuuza obanga nnali nkimanyi nti Mujulirwa wa Yakuwa. Nnamuddamu nti yee. Eky’okubiri, yambuuza obanga nnali njagala okumanya ebikwata ku Bajulirwa ba Yakuwa. Era nnamudddamu nti yee. N’eky’okusatu, yambuuza gye nnali mbeera. Bwe nnamubuulira, yaŋŋamba nti tuli baliraanwa. Nnali simanyi nti ebibuuzo ebisatu omuwala oyo omuto bye yambuuza byali bigenda kukyusa obulamu bwange emirembe gyonna.\nOluvannyuma lw’ekiseera, yavuga akagaali ke n’ajja ewange n’atandika okunjigiriza Bayibuli. Nnamubuuza ebibuuzo bye nnabuuzanga abakulembeze b’eddiini abawerako. Okwawukana ku bakulembeze b’eddiini abo, omuwala oyo yandaga eby’okuddamu ebimatiza ng’akozesa Bayibuli yange. Nnali sibisomangako mu Bayibuli!\nBye nnayiga mu Bayibuli byandeetera essanyu lingi n’obumativu. Nneewuunya nnyo bwe nnasoma 1 Yokaana 5:19, awagamba nti: “Ensi yonna eri mu buyinza bw’omubi.” Nnasanyuka nnyo okukimanya nti Katonda si y’aleeta okubonaabona okuliwo leero wabula nti Sitaani y’akuleeta, era nti Katonda akoze enteekateeka okukuggyawo. (Okubikkulirwa 21:3, 4) Nnakizuula nti Bayibuli etegeerekeka singa ennyonnyolwa bulungi. Wadde ng’Omujulirwa wa Yakuwa eyali anjigiriza yali wa myaka 12 gyokka, nnagambanga nti amazima gaba mazima k’abe ani ayigiriza.\nWadde kyali kityo, nnali njagala okulaba obanga Abajulirwa ba Yakuwa bakolera ku ebyo bye bayigiriza. Ng’ekyokulabirako, omuwala oyo yakikkaatiriza nti Abakristaayo ab’amazima booleka engeri ennungi gamba ng’ekisa n’obugumiikiriza. (Abaggalatiya 5:22, 23) Nnasalawo okumugezesa ndabe obanga ye kennyini ayoleka engeri ezo. Lumu nnasalawo ntuuke kikeerezi mu kiseera kye twasomerangako, ndabe kye yandikoze. Nnali nneebuuza nti: ‘Omuwala ono anaaba akyanninze? Anaaba anyiize olw’okuba ntuuse kikeerezi?’ Bwe nnaweta emmotoka mu kkubo erigenda ku nnyumba yange, nnamulengera ng’ali ku lubalaza lw’ennyumba yange anninze. Yadduka n’ajja ku mmotoka n’aŋŋamba nti: “Mbadde nnaatera okuddayo eka ŋŋambe maama tukube essimu mu malwaliro oba ku poliisi tulabe oba ofunye ekizibu kyonna kubanga totuukangako kikeerezi. Mbadde nneeraliikiridde!”\nAte olulala, nnamubuuza ekibuuzo kye nnali mmanyi nti kiyinza okuzibuwalira omwana ow’emyaka 12 okuddamu. Nnayagala ndabe oba anaanziramu ng’asinziira ku magezi ge. Bwe nnamubuuza ekibuuzo ekyo, yantunuulira n’aŋŋamba nti: “Ekibuuzo ekyo kizibu nnyo. Ka nkiwandiike, nja kukibuuza bazadde bange.” Omulundi ogwaddako, omuwala oyo yaleeta akatabo akayitibwa Omunaala gw’Omukuumi akaalimu eky’okuddamu mu kibuuzo kye nnali mmubuuziizza. Nneeyongera okwagala ennyo Abajulirwa ba Yakuwa olw’okuba ebitabo byabwe byannyamba okufuna eby’okuddamu ebyesigamiziddwa ku Bayibuli. Omuwala oyo yeeyongera okunjigiriza era nga wayiseewo omwaka gumu, nnabatizibwa ne nfuuka Omujulirwa wa Yakuwa. *\nBwe nnafuna eby’okuddamu mu bibuuzo bye nnali nneebuuza, nnali njagala okubibuulirako abalala. (Matayo 12:35) Mu kusooka, ab’ewaka tebaasanyukira ebyo bye nnali njize, naye oluvannyuma lw’ekiseera baakyusa endowooza yaabwe. Maama yatandika okuyiga Bayibuli, era wadde yafa nga tannabatizibwa, ndi mukakafu nti yali asazeewo okuweereza Yakuwa.\nMu 1978, nnafumbirwa Omujulirwa wa Yakuwa ayitibwa Elias Kazan. Mu 1981, twayitibwa okuweerereza ku Beseri mu Amerika. * Eky’ennaku, twali twakaweereza emyaka ena gyokka, Elias n’afa. Wadde nga nnali nfuuse nnamwandu, nnasigala mpeereza ku Beseri era ekyo kyambudaabuda nnyo kubanga ebirowoozo byange nnabimaliranga ku kuweereza Yakuwa.\nMu 2006, nnafumbirwa Richard Eldred, era nga naye aweerereza ku Beseri. Nze ne Richard tukyaweereza ku Beseri era tugitwala nga nkizo ya maanyi. Bwe nnayiga amazima agakwata ku Katonda, nnafuna eby’okuddamu mu bibuuzo bye nnali nneebuuza era ne nfuna n’ekigendererwa mu bulamu. Bino byonna byasoboka olw’ebibuuzo ebisatu omuwala omuto bye yambuuza.\n^ lup. 16 Omuwala ono ne bakulu be baayamba abasomesa baabwe bataano okuyiga Bayibuli ne bafuuka abaweereza ba Yakuwa.\n^ lup. 18 Ekigambo “Beseri,” kitegeeza ‘Ennyumba ya Katonda.’ (Olubereberye 28:17, 19) Ofiisi z’Abajulirwa ba Yakuwa mu buli nsi ziyitibwa “Beseri.” Abo abaweerereza ku Beseri bakola emirimu egitali gimu okuwagira omulimu gw’okuyigiriza abantu Bayibuli ogukolebwa Abajulirwa ba Yakuwa.